Etxeko emakume langileak: euren nagusien gehiegikerien menpe - Uribe kosta - Hiruka.eus\nEtxeko emakume langileak: euren nagusien gehiegikerien menpe\nKepa Ugarte Martiarena 2018-03-30 10:15\nMartxoaren 8ko greba feninistan, etxeko lanetan eta zaintzan behar egiten duten emakumeak gogoratu zituzten, Bizkaiko Zubian. HODEI TORRES\nAtzerritik etorritako emakumeak dira barneko lanaldian dabiltzan etxeko langile gehienak; umeen eta adinekoen zaintza-lanez ere arduratzen dira. Dauzkaten baldintzek eskubide-urraketak ahalbidetzen dituzte. Gaur da (martxoak 30) etxeko langileen nazioarteko egun.\nGarai batean ez zegoen neskamerik ez zeukan aberatsen etxerik itsasadarraren eskuinaldean eta, oro har, Uribe Kosta eskualdean; mespretxuz edo ohituraz, horrela deitzen zieten umeen zein adinekoen zaintzaz eta etxeko kontuez (garbitzea, lisatzea, kozinatzea...) arduratu behar izaten zuten emakume beharginei. Orduan bertokoak ziren Ezkerraldetik dirudunen etxeetara lanera joaten ziren andre gehienak, itsasadarra Bizkaiko Zubian zeharkatuz. Batzuek hamabi ordura arteko lanaldiak egin behar izaten zituzten, euren etxeetara joan aurretik. Barneko lanaldian zebiltzanek, ostera, egunean 24 orduz eta urtean 365 egunez lan egin behar izaten zuten. Denboraren poderioz, ozeanoaz bestaldetik etorritako emakumezkoek bete dute esparru hori. Abokatua eta Mujeres con Voz taldeko aholkularia den Liz Quintana Canterok emandako datuen arabera, barneko lanaldian dihardutenen artetik %90-95era ailega daitezke etorkinak: "Esklabotza-lana da". Eguneko beharginen artean, ordea, parekatuta daude bertoko zein beste herrialde bateko jatorria daukaten andreen kopuruak. Hala ere, euren senarrak edo seme-alabak zaintzearen truke sosik irabazten ez duten etxeko langileak ez ditu aipatu barik utzi gura izan letraduak.\nBehargin gehienak, etorkinak\nZerbitzu publikoek alde batera utzi dute menpeko egoeran dauden adinekoen zaintza-lana, Quintanak kritikatu duenez. Beraren berbetan, "euren senideek edo hurbilekoek ere ezin dute edo ez dute gura lan horretaz arduratu; errazena etxeko langilea hartzea da". Hala ere, bertoko beharginek aspaldi uko egin zioten lan hori egiteari, baldintzak oso kaskarrak direlako. Ondorioz, emakume etorkinek hartu dute haien lekua; izan ere, atzerritik gurera heltzen diren andre gehienak egoera irregularrean daude, eta aurrera ateratzeko dirua ez ezik, etxebizitza ere behar izaten dute. Horrek denak lan horiek hartzera eroaten ditu Euskal Herrira etorritako emakumeak.\nMehatxuak, xantaia eta erasoak\nLegediak ez ditu lan horiek aintzat hartzen: "Asteko 60 orduko lanaldiak legezkoak dira administrazio publikoarentzat", Mujeres con Voz taldeko aholkulariak dioenez. Barneko lanaldian dihardutenek askoz ordu gehiago egiten dute; menpeko egoeran dauden adinekoei gauez ere botikak eman edo pixoihalak aldatu behar zaizkie. Quintanaren berbetan, etorkinen kasuan "enplegatzaileen menpe egoten dira, horiek badakitelako emakumeek lana behar dutela euren egoera erregularizatu ahal izateko". Gutxienez, hiru urte eman behar dituzte leku zehatz batean erroldatuta, euren egoera arautu ahal izateko: "Horrek mota guztietako abusuak ahalbidetzen ditu, Lan Ikuskaritzak eta abarrek beste alde batera begiratzen duten bitartean".\nEtxeko ugazabek paperak egingo dizkieten esperantzaz, mehatxuak eta xantaiak ere jasaten dituzte emakumeek; "denbora hori igarotakoan, askotan ez dizkiete egiten", abokatuak salatu duenez. Askotariko arazoak dauzkate etxeko zein zaintzako lanetan dabiltzan andre etorkinek: jarrera arrazistak, zaindutako pertsonen zein gertukoen erasoak eta sexu-abusuak salatu dituzte askok, Quintanak aipatu duenez.\nInformazioa eta antolakuntza\nMujeres con Voz taldeko aholkulariaren arabera, etxeko emakume langile etorkinak euren eskubideen jakitun izatea da sor daitezkeen arazoei aurre egiteko modurik onena; eta babesa eskain diezaieketen hainbat eragile daudela ezagutzea ere bai. "Beldurra alde batera uztera eta sor daitekeen legez kanpoko edozein egoera salatzera animatzen ditugu; paperik ez edukitzeak ez du esan gura eskubiderik ez daukatenik", adierazi du Liz Quintanak. Bien bitartean, Mujeres con Voz eta antzeko beste talde batzuek gizartean eta erakundeetan presioa egiten jarraitzen dute, behargin horien salaketak, kexak eta aldarrikapenak heldu behar diren lekura hel daitezen.\nEtxeko beharginen eskubideak:\nIdatzizko kontratua egon edo ez, lau aste edo gehiago iraungo duen lan-harreman batean, enplegatzaileak lan-baldintzak agertzen diren agiria eman behar dio beharginari.\nAsteko gehieneko lanaldia 40 ordukoa da, eguneko langileentzat zein barneko beharginentzat, legeak hilabete batean gainditu ezin den asteko batez besteko hogei orduko «egon beharra» baimentzen badu ere. Barneko langileek egunean ordu bi libre eduki behar dituzte otorduetarako, ez direnak lanordutzat joko. Beharginari ezin zaio etxetik ateratzea eragotzi, adostutako egon beharreko orduetan ez bada.\nAstean 40 orduko lanaldirako, hamalau ordainsariko gutxieneko soldata izango da. Astean 40 ordu baino gutxiagoko lanaldia bada, lansaria orduen arabera kalkulatzen da. Egote-aldi orduak egiten badira, gutxienez lanorduaren balio berdina izan behar dute. Langile batek gutxieneko soldata jasotzen badu, 5,76 euro jaso beharko ditu egote-aldi ordu bakoitzeko. Etxeko langileek gutxieneko soldata baino lansari baxuagoa hitzartu arren, ez dute legezko lansaria, atzerapen eta guzti, eskatzeko eskubidea galtzen.\nProbaldia idatziz hitzartu behar da eta ezin da hamabi hilabete baino luzeagoa izan. Langileak kontratua aldez aurreko abisurik gabe jo dezake amaitutzat, bere eskubideak bete ezean. Enplegatzailea behartuta dago langileak probaldian eskainitako lanegun denak ordaintzera, eta aparteko ordainsarien eta oporren zati proportzionala ere bai.\nEnplegatzaileak berak eman behar du langilearen alta Gizarte Segurantzan, zerbitzuak ematen hasi aurretik.\nKaleratua izanez gero, hogei eguneko epean erreklamatzea komeni da; lansarietarako urte batekoa da epea.\nGizarte Segurantzan alta ezin eman arren, eskubideak berberak dira: soldata, kaleratzea, lanaldia, atsedenaldiak, jaiegunak, likidazioa eta abar.


ELKARTAKT, Elkarte gastronomikoen kudeaketandako programa - Softwarea euskeraz sortzen dugu\nHasiera > Elkarte gastronomikoen kudeaketa > Aurkezpena\nELKARTAKT, Elkarte gastronomikoen kudeaketandako programa\nJan-edanean ibili eta gero kontuak egin behar izaten dira elkarte gastronomikoetan. Lan hori errazte aldera, Azpeitiko Softekin Informatika Etxeak, Azpeitiko Euskara Patronatuaren laguntzarekin, Elkartakt izeneko programa informatikoa sortu du euskara hutsean.\nZertarako eta norentzat da ELKARTAKT?\nELKARTAKT elkarte gastronomikoen diru-kontuen gestioa errazteko asmoz sortu dute, elkarteen administrazioa kudeatzeak lan ugari eta denbora luzea eskatzen du eta.\nELKARTAKT oso erabilgarria da bai elkartearen kudeaketaz arduratzen diren batzordekideentzat, eta baita bertako bazkideentzat ere. Izan ere, lehen eskuz egin behar zen lan neketsua orain askoz ere denbora laburragoan eta modu errazagoan egiteko aukera eskaintzen du ELKARTAKTek.\nELKARTAKT behatz bakarrarekin erabiltzen da\nBazkide guztiek, zahar zein gazte, erabiltzeko modukoa da ELKARTAKT. Ez da informatika arloan trebatua eta jantzia izan behar, ez da ikastaro berezirik egin behar.\nBazkide bakoitzak, behatzarekin, kontsumitutakoa ordenagailuaren ukipen-pantailan apuntatzen du, kutxazain automatikoetan egin ohi den bezalaxe.\nBeste eragiketa guztiak ere, kontuak atera, mahaia erreserbatu..., horrelaxe egiten dira: elkarteko ordenagailuaren ukipen-pantailan behatzarekin aukeratu zer egin nahi den, eta kitto!\nIdeia argi bat egiteko bi bideo aurkezten dizkizugu\nBi bideo hauen bitartez elkartean egunero gehien egiten diren kudeaketa lanak: mahien, labean, sukaldean edo eta aulkien erreserba (aulkiendako bertsio berezia dugu) eta kontsumoak apuntatu nola egingo genituzke erakusten dugu.\nElkarTakt-ekin erreserbak nola egiten diren, elkarte gastronomikoen kudeaketa.\nElkarTakt-ekin kontsumoak nola apuntatzen diren, elkarte gastronomikoen kudeaketa.\nJada ElkarTakt kudeaketa lanerako erabiltzen dituzten elkarte gastronomikoak\n180 elkarte gastronomiko edo "txoko" baino gehiago erabiltzen dute ElkarTakt, elkarteen zerrenda deskargatu edo ikusi dezakezu, agian jada baduzu ezagunen bat gure softwarea erabiltzen duena...\nIkusi edo deskargatu ElkarTakt programa erabiltzen duten Elkarteen zerrenda


euskara eta hezkuntza — Euskal Kultura\nHemen zaude: Hasiera → Albisteak → euskara eta hezkuntza\nBuenos Airesko Unibertsitateak bere Euskara eta Euskal Kultura ikastaroa hasiko du datorren asteartean\nDatorren asteartean, abuztuaren 25ean, hasiko da Buenos Airesko Unibertsitatean (UBA) Euskara eta Euskal Kultura ikastaro berria, bertako Hizkuntza Laboratorioan. Ekimenak laugarren urtea izango du aurtengoa. Eskolak hastapen mailakoak izango dira eta izena emateko ez da gradu akademikorik eskatzen. FEVAk eta Unibertsitateak berak antolatutako kurtso hau gainditzen dutenek UBAren agiri bat lortuko dute. Hiru aurreko urteetan bezala, Teresa de Zavaleta euskaldun argentinarra izango da eskola emaile.


BATXILERGOko Mintegia osatu dute ikastolek | Aldizkaria\nIKASTOLA 218 > erreportajeak > BATXILERGOko Mintegia osatu dute ikastolek\nKezkak eta proiektuak partekatu\nBATXILERGOko Mintegia osatu dute ikastolek\neta etorkizuneko erronkei aurre egin nahi diete ikastolek\nhorretan, iragarri diren aldaketen aurrean prest egoteko talde bezala. Behar batetik sortu arren, ordea, garatzeko sortu da.\nEtapa horri dagozkion gaiei buruz hitz egiteko ikastolek erakutsi duten gogoari erantzun egin nahi izan zaio Ikastolen Elkartetik, eta Batxilergo Mintegia osatu da ikasturte honetan. Euren zentroetan batxilergoa eskaintzen duten Araba, Bizkai eta Gipuzkoako ikastolak ari dira parte hartzen. Kezkak eta proiektuak partekatu eta etorkizuneko erronkei elkarrekin aurre egitea, horiexek, besteak beste, dituzten xedeak.\nIa bi orduz egon ziren azalpenak ematen, bai Batxilergoari buruz, baina baita DBH 4ko antolaketaz ere. Ikastolek eta Ikastolen Elkarteak zinez eskertu zituzten Granjak eta Fernandezek emandako azalpenak.\nCurriculumarekin zerikusia duen beste gai bat ere jorratu zuten Ikastolen Elkarteko curriculum arduradun Mikele Aldasororekin. Derrigorrezko hezkuntzarako ikastoletan diseinatutako curriculumarekin koherentzian (konpetentzietan oinarritutakoa) batxilergorako curriculumak eduki beharko lituzkeen ezaugarriak azaldu zituen Aldasorok.


Luis Egia - Wikipedia, entziklopedia askea.\nTolosa, 1917ko abenduaren 27a\nTolosa, 1984ko abuztuaren 26a (66 urte)\nLuis Egia Rezola (Tolosa, Gipuzkoa, 1917ko abenduaren 27a - 1984ko abuztuaren 26a) Erromatar Eliza Katolikoko apaiza, euskal idazlea eta itzultzailea izan zen.\nApaiz sekularra, teologia ikasketak Saturraranen, Logroñon eta Gasteizen egin zituen, eta meza berria jaioterrian eman zuen 1943an. Apaiz ibilbideari Montellanon (Galdames, Bizkaia) ekin zion, eta ondoren Zumarragara (Gipuzkoa) joan zen. Gero, 1947an Euskal Herritik aterata, Sevillan, Ekuadorren, Kolonbian, Panaman, El Salvadorren, Perun eta Argentinan ibili zen, harik eta 1969an apaiz laguntzailetzat Tolosara itzuli zen arte. Hantxe hil zen 1984ko abenduaren 26an.\nLan ugariren egilea, Egiaren liburu gehienak eliz gaien edo zientzien ingurukoak ditugu. Argitara eman zuen lehenbiziko liburua Oraingo aste santua izan zen (Arantzazu, Gipuzkoa, 1957), eta bi edizio izan zituen. Matematiken arloan, Neurriztia izenburukoa Kardaberaz bilduman atera zen 1972an, Gasteizen, aurreko urtean Caracasko Andima Ibiñagabeitia saria jaso ostean. Lan haren bigarren bertsioa idatzi zuen geroago, haurrentzako moldatua, Neurrizti txikia izenburukoa, eta haurrentzako orobat Ume txikientzako soinketa eman zuen argitara 1972an, Kardaberaz bildumaren barruan hura ere. Aljebra izenburuko liburuarekin Andima Ibiñagabeitia saria erdietsi zuen bigarrenez 1974an.\nEuskalerria (1975, Auñamendi)\nOraingo Aste Santua (1957, Arantzazu)\nLoiolako Inazio donearen gogo-jardunak (1972)\n↑ a b Joxemiel BIDADOR: «Hiru zientzia gizon», Euskaldunon Egunkaria, 2000-08-18.\n«Luis Egia», Literaturaren Zubitegia.


Vebret - Wikipedia, entziklopedia askea.\nFabrice MEUNIER (2014-2020)\n45° 20′ 22″ N, 2° 31′ 11″ E / 45.339444444444°N,2.5197222222222°E / 45.339444444444; 2.5197222222222Koordenatuak: 45° 20′ 22″ N, 2° 31′ 11″ E / 45.339444444444°N,2.5197222222222°E / 45.339444444444; 2.5197222222222\nAntignac, Champs-sur-Tarentaine-Marchal, La Monselie, Le Monteil, Saignes, Ydes, Bort-les-Orgues eta Madic\nVebret (frantsesez eta ofizialki: Vebret) Okzitaniako udalerri bat da. Administratiboki Frantziako Cantal departamenduan dago, Auvernia-Rhône-Alpeak eskualdean. 2013an 503 biztanle zituen.\n2007an Vebret udalerrian erroldatutako biztanleak 457 ziren. Familiak 197 ziren, horien artean 54 pertsona bakarrekoak ziren (23 bakarrik bizi ziren gizonak eta 31 bakarrik bizi ziren emakumeak), 58 seme-alabarik gabeko familiak ziren, 70 seme-alabak dituzten bikoteak ziren eta 15 seme-alabak dituzten guraso-bakarreko familiak ziren.\n2007an 334 etxebizitza zeuden, 201 familiaren etxebizitza nagusia ziren, 110 bigarren erresidentzia ziren eta 22 hutsik zeuden. 315 etxeak ziren eta 17 apartamentuak ziren. 201 etxebizitza nagusietatik 149 bere jabearen bizilekua ziren, 46 alokairuan okupaturik zeuden eta 7 doan lagata zeuden; 7 etxek bi gela zituzten, 37 etxek hiru zituzten, 78 etxek lau zituzten eta 79 etxek bost zituzten. 116 etxek euren parking plaza propioa zuten azpian. 99 etxetan ibilgailu bat zegoen eta 79 etxetan bat baino gehiago zituzten.\nVebret udalerriko biztanleria-piramidea 2009an .\n2007an lan egiteko adina zuten pertsonak 301 ziren, horien artean 219 aktiboak ziren eta 82 inaktiboak ziren. 219 pertsona aktiboetatik 204 lanean zeuden (120 gizon eta 84 emakume) eta 15 langabezian zeuden (7 gizon eta 8 emakume). 82 pertsona inaktiboetatik 30 erretiraturik zeuden, 14 ikasten zeuden eta 38 "bestelako inaktibo" gisa sailkaturik zeuden.\n2009an Vebret udalerrian 211 unitate fiskal zeuden, 480,5 pertsonek osaturik. Pertsona bakoitzeko diru-sarrera fiskalaren mediana urteko 14.745 euro zen.\n2007an zeuden 17 komertzioetatik, 1 bestelako produktu industrialen fabrikazioko enpresa zen, 9 eraikuntza enpresak ziren, 1 ibilgailuen saltze eta konpontze enpresa zen, 2 garraio enpresak ziren eta 4 ostalaritza eta jatetxe enpresak ziren.\n2009an zeuden norbanakoentzako 8 zerbitzu publikoetatik, 2 margolariak ziren, 2 zurginak, 1 iturgina, 2 argiketariak eta 1 eraikuntza enpresa.\n2000. urtean Vebret udalerrian 26 nekazaritza-ustiategi zeuden, 1.140 hektarea erabiltzen.\nSaignes (3,2 km)\nLa Monselie (3,3 km)\nSaint-Étienne-de-Chomeil (6,4 km)\nYdes (6,4 km)\nSauvat (6,6 km)\nChamps-sur-Tarentaine-Marchal (7,0 km)\nBort-les-Orgues (7,0 km)\nMenet (7,0 km)\nWikimedia Commonsen badira fitxategi gehiago, gai hau dutenak: Vebret\nOrriaren azken aldaketa: 20 maiatza 2018, 13:53.


Herri epaimahaiak erruduntzat jo du Infernuko sutearengatik auzipetutako gizona | Gizartea | Berria\nHerri epaimahaiak erruduntzat jo du Infernuko sutearengatik auzipetutako gizona\nAho batez frogatutzat jo dute gizon horrek eman ziola su eraikinari iaz. Pertsona bat hil zen, eta beste bi larri zauritu ziren.\nSutea, Infernuko eraikinetako batean. Andoni Canellada / Foku Tamaina handiagoan ikusi\n2020ko azaroak 9 09:17\nIazko martxoaren 1ean gertatu zen, goizaldean. Auzipetuak, bost litro gasolinarekin, su eman zion Donostiako Zubiberri bideko pabiloi abandonatu bati, Infernuko eraikinetako bati. Hori ebatzi du herri epaimahaiak. Hiru lagun zeuden barruan. Horietako bat hilik aurkitu zuten, «kiskalita». Beste biak larri zauritu ziren.\nGipuzkoako Lurralde Auzitegian epaitu dute gertatutakoa. Akusazioen arabera, auzipetuak mendekuagatik erre zuen pabiloia, bere neska lagun ohiaren bikotekide berriari egin nahi baitzion eraso. Gau hartan, ordea, ez zegoen han.\nFiskaltzak 69 urteko espetxe zigorra eskatu zuen auzipetuarentzat, hainbat delitu egotzita: hilketa, beste saiakera, sutea eta mehatxuak, besteak beste. Akusazio partikularrak, neska lagun ohiak, 70 urte baino gehiagoko zigorra eskatu zuen.\nJoan den ostiralean egin zuten epaiketaren azken saioa, eta defentsak onartu egin zituen egotzitako delituak. Gutxieneko zigorra eskatu zuen, ordea: 30 urte baino gutxiago.\nHerri epaimahaiak erruduntzat jo du auzipetua aho batez. Horren ondoren, akusazioek zigor eskaerak jaitsi dituzte. Hala ere, 213.000 eurorainoko kalte-ordaina eskatu dute hildakoaren senideentzat, zaurituentzat eta eraikinaren jabearentzat.\nEpaiketa amaitu ondoren, auzipetua Martuteneko espetxera eraman dute. Han dago iaz atxilotu zutenetik. Epaiaren zain daude orain.


-Ene dama prestu eta karitatetsua! -oihukatu zuen behartsuak zaharrenari zuzenduz-. Zer izane...\neskuzabalak, karitatetsuak eta abar,\nFilantrokapitalistak, erruki handiz kateatzen gaituzten oligarka horiek. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2016 (1)\nAberats ustez karitatetsu haiek ere bazituzten aldekoak herritarren artean, bai propa...\nLakoizketako erua. Egilea(k) ETXEBESTE ADURIZ, Egoitz. Elhuyar Zientzia eta Teknologia, Elhuyar Fundazioa 2015 (1)\n...en ariko nintzela, apaiz-lanak dakartzan betekizun karitatetsu anitzek uzten zidaten denbora libre guztian. Landareak (......


Gipuzkoako txapela Maialenen buruan - bizkaie.biz\nBertsotan II. urtea // 40. zenbakia - 2003ko abenduak 15\nHasikerako puntua emonda Mendiluzek osotu eban lanik borobilena. Ostean hamarreko txikian aritu ziran eta hemen Irazuren eta Maialenen lana da aitatzekoa. Irazuk Martinekin kantau eban, margolariaren irudimena zan bera eta Martin, barriz, eskua; bigarren bertsoa holan amaitu eban, bezperako manifestazinoari aitamena eginda: “Donostian atzo zer koadro behinepin / kolore aukeraketa zeuk zerorrek egin / baina margotu zazu eskubiarekin”; eta hirugarrena: “nik imajinatzen det Irun euskalduna / baina nola pintatu ez dakit laguna”. Maialenek Iñaki Gurrutxaga euki eban kantu lagun, hau adinekoak laguntzeko iragarkia imini eban gaztea zan eta Maialen erantzun ebana; Iñakik hirugarrenean “amona ez da baina eginez aproba / ni izango naiz izan ez duen iloba” bota, eta Maialenek holan amaitu eban: “oso leku txarrean gazte zeundeke zu, izan ez dedan dena izan nahi badezu”.\nKartzelako gaia izan eben gero. Hospitaleko itxaron-gelan medikuaren zain egoanaren larruan ez genduan saio borobilik entzun, baina ia danek bota eben bertso ederren bat. Mendiluzek aitita ingresau ebela-eta, holan amaitu ebazan lehenengo bi bertsoak: “batzutan zeinen mingarria den erlojuaren tik-taka”, “inork ezin du ezer kontatu ala ez du kontatu nahi”. Maialenek umedun egoanaren emakumearena izkutatu egin eban azken bertsoraino, “gela berde hontan juntatzen dira bizitza ta heriotza” amaitu eban bigarrena eta hirugarrenean aurretik esandakoak argitu eban sekretua agertu eban: “azken batean ni ondo nago, pozez eta tripa bete / ez daukat ez nik nere ondokoek haina pena, haina neke / azken batean nere umetxoa hementxe jaio daiteke”. Jon Maiak, hilzorian egoan agurearen larruan sartuta, bikain amaitu eban bere lana, Karidadeko Benta taldearen doinu ederrean: “arnasa hartu nahi det ta sartzen zait aire apurra / gainean daukat herio azken hatsaren lapurra / sendian ez negar egin zuritzen bazait muturra / sendagarri onena det estaliko nauen lurra”.\nAzken buruz-burukoa jokatzeko Maialenen izena danok espero bagenduan be, bigarrenarena ez egoan hain garbi, besteak nahiko parekatuta ikusten genduzan eta. Jon Martinen izena entzun eta eguneko sorpresa atsegina gauzatu zan, igaz Bilbon Gaztainondo eta Santutxuko eskoletan kantari ibili zan bertsolari finak merezitako saria jaso ebalako. Saioko azken txanpan, sei puntuko motzean ofizioan egin eben lehenengo, Jon arranoa eta Maialen usoa zirala. Jonek “a ze aldea dagoen bitan, zuritik beltzera” hasi eban, Maialenek “ni sarri aipatzen naute, bai, baina zu gurtzen zaituzte”, Jonek gero “minik ez dizut eman nahi baina ematen dizut min” eta Maialenek “uso gajoak zer ein lezake arranoarekin”. Joni alde egin eutson hirugarren bertsoaren azkenak eta Maialenek polito errematau eban saioa: “zu ez zaituzte usotu ta ni arranotu naute”. Azken kartzelako gaiean, finaleko eguna, aurreko beharrak eta biharamonerako sentsazinoak izan ebezan kantagai. Jonen amaierak: “gaur bertsolari nauzue baina bertsolari nintzen atzo”, “susmoa daukat jaso dudala merezi baino gehiago” eta “bertsolari hain gazteek ere plazak merezi dituzte”, beragaz batera txapelketan ibilitako bertsolari gazteen izenean aldarrikapen argia eginez. Maialenek be ez eban aparteko saioa egin, gaiak be ez ebalako aukera larregirik emoten, eta azken biak holan amaitu ebazan: “baina astelehen denek ez dute zapore mikatz berbera” eta “urte berria hasiko degu abenduaren 15ean”.\nAzkenean sorpresarik ez eta Maialenek jantzi eban Gipuzkoako txapela. 760.5 puntu lortu ebazan guztira eta Jon Martinek 726. Ganerakoen puntuak: Mendiluzek 514, Maiak 505.5, Gurrutxagak 505, Irazuk 502, Ekaitz Goikoetxeak 500 eta Amaia Agirrek 478. Maialenek azken agurrean, bertso-eskolako lagunei eta familiari eskerrak emon ostean, oroitzapen polita izan eban emakume guztiekaz, eta batez be beren eskubideen alde burrukaren batean hasi eta gizartearen erruz amesak bide erdian galdu dabezan emakumeakaz. Non eta Irunen. Zorionak Maialen.\nMaialen Lujanbiok jantzi dau 2003ko Gipuzkoako txapela. Irunen bertso alardea bizi izan genduan abenduaren 14ko arratsaldean, eta alarde mistoa ez eze, emakume batek eroan ebazan bertaratutakoen txalo zaparradarik handienak. Artaleku kiroldegi betean, zortzi bertsolari nor baino nor gehiago: Ekaitz Goikoetxea, Jexux Mari Irazu, Amaia Agirre, Jon Martin, Iñaki Gurrutxaga, Aitor Mendiluze, Maialen Lujanbio eta Jon Maia. Guztiek erakutsi eben oso maila altua eta bertso-aldi gogoangarririk itxi ez eben sentsazinoagaz bueltau baginan be, akats nabarmenik bako saioa izan zan eta bertso bikain asko eskaini euskuen bertsolariek. Jon Martinek eguneko sorpresa handiena emon eban, bigarren postua lortuz.\nZortziko nagusian Jon Martinek bularra kenduta top-lessa egiteari itxi eutson emakumearen paperean jardun eban eta “daukadanari begiratuta oso gustora nengoke / baina tamalez ez dudanari begiratuko diote” bota eban lehenengo bertsoan. Maialen be ariketa honetan hasi zan nabarmentzen, presoa zala, Maia kartzeleroak zigorra arintzeko kartzela berrien eraikuntzan lan egitea opatu eutsonekoan: “egun txiki bat neri opari mailukada bakoitzeko / kartzela berri bat eraikitzen esklabu baten antzeko / nere kondena laburtzeko ta besterena luzatzeko” lehenengoan eta “nola aldegin pentsatzea da nire eginbehar bakarra” azkenengoan. Zortziko txikian saio bizi eta politak suertau ziran. Hemen Irazuk lan polita egin eban eta Jon Martinek be ondo asmau eban. Maialen eta Mendiluzeren saioa azpimarratu geinke. Mendiluze suhiltzaileak Maialen bikotekideagaz gozo-gozo dagoala lanerako deia jaso eban: “lastima izatea suarekin zita / neure etxeko suak piztuta utzita” hasi eban Aitorrek, “ze oportunismo txarrak pi pi pi horrenak / hain finak ez dauzkazu bilagailu denak” Maialenek, Aitorrek gero “iritsiko naiz brasak aprobetxatzera” bota eta Maialenek “nik su emango diot nere buruari” erantzun ostean, Aitorrek polito amaitu eban, “balio baldin badu piromanoenak / berriz piztu dezake behin piztu duenak”.


Espainiako hezkuntza agintaritzak software askearen alde Sustatu.eus - Teknologia albisteak\n2008-04-28 : 11:04\nEuskal Herrian ere antzerako ekimenak noizko ikusiko ditugu? Software askearekiko duten jarrera aldatu beharko dute lehenik...\n2008-04-28 : 14:09\nEgia bada Zorioneko berria litzateke. Ubuntu probatu dugun guztioi GNU/linux frikiei zuzendutako sistema zaila den mito hori goitik behera erori zitzaugun eta.\nSistemak etxean edo eskolan behar den software guztia dakar, ia dena euskaratua, besteak beste, azken openoffice 2.4 EUSKARAZ.\nubunturi buruzko webguneen kopurua itzela da eta erabiltzaileen laguntza jarrera mundiala, beraz arazoak konpontzeko laguntza izugarria dago.\nEdonola zalantza handiak ditut berri hau egia ote den, atzo barrapunton argitaratutako honekin ez baita oso bateragarria.\n2008-04-28 : 16:07\nGNU-Linux distribuzio ezberdinen zailtasuna mitoa baino gehiago dela esango nuke.\nMandrake (gero Mandriva), RedHat eta beste batzuk erabili izan ditut hainbat urtetan (frogatu, beste batzuk ere frogatu ditut) eta Ubunturen aldean oso zailak zirela esango nuke. Batez ere programa berriak instalatzeko eta abar. Terminala erabiltzea ezinbestekoa baitzen.\nOrain, terminalak batzuentzat ezinbesteko izaten jarraituko du, baina ez da derrigorrezkoa Ubunturen oinarrizko aukerak erabili nahi badira.\nNire utez, sekulakoa izan da Ubuntuk GNU-Linux sitema sozializatzeko izan duen ahalmena eta egin duen ahalegina. Eta egia da jende askori beste distroek eragiten zioten "beldurra" saihesten izugarri lagundu duela.\nInformatikan aditua ez den erabiltzaile baten iritzia da hau. Hala ere, egia da distibuzio horiek guztiak frogatu ahala joan naizela dakidana ikasten, eta orain Ubunturi beste edozein sistemari baino etekin gehiago ateratzea barneratze prozesu horren ondorio ere badela.


IZPIAK saioa: genero-ikuspegia osasunean | OSI EZKERRALDEA ENKARTERRI CRUCES\nInicio Nabarmena IZPIAK saioa: genero-ikuspegia osasunean\n14Joan den maiatzaren 12an, bigarren IZPIAK saioa egin zen, eta «genero-ikuspegia osasunean» gaia izan zuen hizpide. Margarita Sáenz Psikiatriako mediku adjuntuak eta Ana Santorcuato Larrialdietako mediku adjuntuak parte hartu zuten; bata zein bestea ESIko Generoa eta Osasuna taldekoak dira.\nHitzaldian, Generoa eta Osasuna taldeko pertsonak ezagutu ahal izan genituen, bai eta ESIaren intranetean espazio berri bat sortzeko egin duten lana ere. Generoak osasuneko baldintzatzaile gisa jokatzen duen rolari buruzko informazioa lortzeko eta kontsultak egiteko tokia da EEGko ESIko profesionalentzat.\nSaioan, gainera, honako hauei buruz hitz egin zen: generoa, osasuneko baldintzatzaile gisa; ezberdintasuna, gaixotasunaren agerpenean; laguntza asistentziala, genero-indarkeriako kasuetan; eta Osakidetzako gizon-emakumeen berdintasunerako lehen plana.\nSaioaren bideoa ESIaren intranetean ikus dezakezu.\nNoticia anteriorOspitaleratutako Umeen Eguna\nNoticia siguienteAte Irekien Jardunaldi etorkizuneko egoiliarrentzat


Enplegu publikoa kontsolidatzea eskatuz, kalera itzuli dira sindikatuak - Araba - Alea.eus\nEnplegu publikoa kontsolidatzea eskatuz, kalera itzuli dira sindikatuak\nGasteizko manifestazioa, larunbatean. / ESK SINDIKATUA\nEhunka herritar bildu ziren Gasteizen larunbatean, zerbitzu publikoen pribatizazioarekin amaitzea eta behin-behineko enplegua konsoldidatzea eskatzeko, ELA, LAB, CCOO, SATSE, STEILAS eta ESK sindikatuek deitutako manifestazioan.\nMilaka pertsona bildu dira asteburu honetan Bilbo, Donostia eta Gasteizko manifestazio jendetsuetan. ELA, LAB, CCOO, SATSE, STEILAS eta ESK sindikatuen deialdian, zerbitzu publikoak indartzea, enplegu publikoa sortzea eta EAEko sektore publikoko behin-behineko 60.000 langile baino gehiago kontsolidatzeko eskatu dute.\nSektore publiko osoaren mobilizazioen eta apirilaren 22ko greba egunaren ostean, sindikatuek salatu dute Eusko Jaurlaritzak, instituzioek eta alderdi politikoek ez dutela erantzunik eman "milaka langileek egindako eskaerei". Horren aurrean, azken egunetan hainbat bilera egin dituzte alderdi politikoekin. "Eusko Jaurlaritzari eta Eudeli ere bilera eskatu diegu, baina, tamalez, bilera horiek ezin izan dira egin; Eudelen kasuan bilera ukatua izan dela azpimarratu nahi dugu", kritikatu dute, jarrera hori "lotsagarria" dela salatuz.\nSindikatuen arabera, "EAE Europako behin-behinekotasun ranking-aren lehen postuan dagoen bitartean, Eusko Jaurlaritzak pribatizazioaren aldeko apustuarekin jarraitzen du".\n"Legebiltzarrean, Kidegoen eta Eskalen Lege Proiektuan barneratutako proposamen baten alde egiten jarraitzen du. Proposamen hori ez da nahikoa, eta behin-behinekotasunaren gaitza pairatzen duten langile gehienak bere aplikaziotik at uzten ditu. Ez Mahai Orokorrean, ez eta mahai sektorialetan ere, ez du enplegu publikoa kontsolidatzeko bidean aurrera egiteko borondaterik agertzen", salatu dute sindikatuek.\nEAEko hiriburuetan mobilizatu gara, enplegu publikoa sortu eta behin behineko langileen kontsolidazioa eskatzeko#SORTUetaEGONKORTU#ZerbitzuPublikoenAlde#Kontsolidazioa#PribatizaziorikEz pic.twitter.com/ZgedAdL9iB\n— LAB Gasteiz (@LABGasteiz) June 5, 2021


The Hangover Eye Mask | Beautyshop.ie\nHasiera / Bainu eta gorputza / Hangover begi-maskara\nMarka: Ajearen maskara\n✅ ERABILERAK - Gure gel aurpegiko maskara tratamendu bero edo hotz gisa erabil daiteke buruko minak, migrainak edo ajeak arintzen eta arintzen laguntzeko. Begi puztuak edo puztuak, alergiak eragindako begi narritatuak, zirkulu ilunak, begi nekatuak edo nekatuak eta begi lehorrak murrizten laguntzen du, edo edozein motatakoak...\n✅ ERABILERAK - Gure gel aurpegiko maskara tratamendu bero edo hotz gisa erabil daiteke buruko minak, migrainak edo ajeak arintzen eta arintzen laguntzeko. Begi puztuak edo puztuak, alergiak eragindako begi narritatuak, zirkulu ilunak, begi nekatuak edo nekatuak eta begi lehorrak murrizten laguntzen du, edo edozein hantura mota. Gure begi-maskara hozgarriak drogarik gabeko erliebea eskaintzen dute sinus-kongestioa, blefaritisa, ubeldurak edo baita begi-kirurgia ondoren ere. Onura terapeutikoak ere baditu, hala nola erlaxazioa lo egiten laguntzeko eta estresa murrizteko.\n✅ ERABILTZERA ERRAZA - ❄ Konpresa hotza lortzeko, hoztu maskara gutxienez ordubetez erabili aurretik. 🔥 Konpresa epela lortzeko, mikrouhin-maskara landu 1 segundo baino gehiagoz. Tamaina bakarrekoa da guztientzako eta gizon zein emakumeentzako egokia da. Konpondu gelezko begi-maskararen uhal erregulagarriak nahiago duzun erosotasunean. Behin seguru egonda, etzan, erlaxatu eta utzi begiak konprimitzen duen funtzionatzen.\n✅ ZERGATIK AUKERATU GU? - Gel teknologia aurreratuarekin diseinatuta, gure maskarak tenperatura terapia erabiltzen du mina arintzen laguntzeko. Beste begi-maskara gehienek ez bezala, gure maskara gel gehiagoz beteta dago, beraz, beroa edo hotza gehiago egon dadin (30 minutu arte). Material leuna latexik gabekoa da eta erraz egokitzen da zure aurpegiaren ingerada. Bere tamaina handiak erosotasuna bermatzen du, baina begiak, masailak, kopeta, sudurra eta tenpluekin kontaktu handiagoa ematen du. Hangover Mask doako bidaia-zorro batekin dator.\n✅ ZERGATIK KONFIANTATZEN DITUGU? - Gure begi-maskara berrerabilgarria erosotasuna, eraginkortasuna eta erosotasuna lortzeko diseinatuta dago. Urteetako lana egin dugu Hangover Maskara diseinatzen eta berritzen, mundu osoko ehunka eta milaka bezeroren iritziak erabiliz. Gure maskara FDAk guztiz homologatuta dago eta kalitate kontrol zorrotzarekin fabrikatzen da, osasun-produktu seguru eta antzua eskaintzeko.\n✅% 100 DIRUA ITZULTZEKO BERMEA - Bezeroarentzako urrezko zerbitzu estandarra eskaintzen saiatzen ari gara etengabe eta ziur gaude Hangover Maskara guk bezainbeste maite duzula, baina edozein arrazoirengatik gure produktuarekin pozik ez bazaude, 💰 %100eko dirua itzultzeko bermea eskaintzen dugu💰\nGure eginkizuna gure bezeroen bizitza hobetzen laguntzea da, munduko tenperatura terapia eta ongizate produktu onenak eskainiz.\nNola hasi ginen?\nAupa! Irlandako familia gazte bat gara. Hangover Mask hasi genuen, eroso egokitzen ziren eta benetan funtzionatzen zuten beroa edo hotza terapia produktuak bilatzeaz nekatuta geundelako. Beraz, ongizate eta tenperatura terapia produktu onenak sortzeari ekin genion.\nZerk egiten du gure produktua berezia?\nGure bezeroei entzuten diegu! Gure produktu guztiak mundu osoko milaka erabiltzaileren iritziak erabiliz diseinatu eta garatzen dira. Zure itxaropenak gainditu nahi ditugu, eta horregatik etengabe berritzen eta hobetzen ari gara gure produktuak estandar gorenekin funtzionatzen dutela ziurtatzeko.\nZergatik maite dugu egiten duguna?\nOso aberasgarria da gure produktuek gure bezeroei nola lagundu dieten buruz jasotzen ditugun mezu eta iritzi guztiak irakurtzea. Haiek dira gure motorra. Gure eginkizuna gure bezeroen bizitza hobetzen laguntzea da, munduko tenperatura terapia eta ongizate produktu onenak eskainiz.


Wilderrek egingo lukeen bezala: 'Inception' (2010) - Ziba eta amaiera\n‘Inception’ ikusi nuen lehen aldia pixka bat galduta sentitu nintzen; bigarren ikustaldia egin ondoren, pelikularen prozesua eta pertsonaien jarduna askoz hobeto ulertu dut. Hori bai, amaierak oraindik eztabaida pizten duela uste dut. Christopher Nolanek modu bikainean zuzendu zuen pelikula. ‘Inception’-en zientzia fikzioa, thrillerra eta intriga nahastuta daude. Pelikula ametsen eta oroitzapenen mundura egindako bidai entretenigarria da. Nire ustez, pelikularen planteamendua ez da guztiz filosofikoa; hau da, ez dut uste Nolanen helburua ikusleak ametsen inguruko gogoeta egitea izatea. Pelikularen helburu nagusia entretenitzea da, ikuslea maila desberdinetan murgiltzea eta ikusten ari garen horretan inplikatzea. Pelikula ikuslearen buruan sartzen da, eta egin dezakegun gauza hoberena, istorioak kontatzen digun horri jarraitzea da.\nCobb (Leonardo DiCaprio) eta bere taldekide leialak pertsonen subkontzientean murgiltzen dira, bertan subjektuak lo dauden bitartean, horien ideiak lapurtzeko. Oraingoan duten bete beharra beste bat izango da, Cobb eta bere taldeak ez dute ideia bat lapurtu behar. Kontrakoa egin behar dute, hau da, pertsona baten subkontzientean ideia bat txertatu.\nCobb pertsonai konplexua da. Ixteko gai ez den zauri bat du; ezin dezake iragana, oroitzapen mingarriak, atzean utzi. Aurrera egiteko, mina gainditu beharko du. Cobbek bere emaztearen heriotzaren erruduna dela pentsatzen du. Erruki sentimendu horrek bere lanean eragina du eta inguruan dituen pertsonak arriskuan jarriko ditu. Pelikulan, ametsak mailaz maila igarotzen ditugun heinean, Cobben iraganean murgiltzen goaz.\n‘Inception’ pelikula narratiboki korapilatsua da, lehen ikustaldian guztiz ulertzea zaila suertatzen da. Gidoia konplexua da, eta pelikulan zehar Nolanek, pertsonaien bidez, ideia bat norbaiten subkontzientean nola txertatu behar den behin baino gehiago azaltzen duen arren, kontzeptua gaizki ulertzea posible da. Ametsetan gero eta sakonago murgilduta, gero eta zailago da errealitate eta ametsen artean bereiztea.\n‘Inception’ pelikula irudiei dagokionez itzela iruditzen zait. Borroka eta akzio eszenak oso onak dira, adibidez, hotelean grabitaterik gabe egindako borroka. Zer esan dezaket soinu bandaren inguruan… Zimmerrek konposatu du eta ‘Time’ izeneko pista leitmotiv bikaina dela pentsatzen dut.\nPelikula oso ona dela pentsatzen dut, aktore taldea jada “Nolan familiaren” parte dira. Adibidez, pelikulan Michael Caine, Tom Hardy, Joseph Gordon-Levitt, Marion Cotillard, Ken Watanabe eta Cillian Murphy parte hartzen dute. Horiek guztiek Nolanek zuzendutako Batmanen trilogian ere parte hartu dute. ‘Inception’ pelikulak ikustaldi bat baino gehiago merezi duen lana da.\nZiba eta amaiera (spoilerrak)\nBadira zenbait pelikula non detaile txiki batzuk nahikoak dira eztabaida amaigabe bati hasiera emateko. Adibidez, Ridley Scotten ‘Blade Runner’ maisulanean halako zerbait gertatzen da. Scotten pelikulan, adarbakar baten planoa edota Rick Decardek noizbait begietan duen distira nahikoak dira Deckard benetan gizakia ala androide bat den zalantzan jartzeko. ‘Inception’ pelikulan antzeko zerbait gertatzen da. Nolanen pelikularen amaieran Cobb errealitatera bueltatu ote den galdetzen dugu, elementu baten ondorioz, errealitatean dagoen dudan jar dezakegulako: ziba.\nAzken eszena klabea da. Pelikulan Cobbek emazteak ziba nola biratzen zuen kontatzen digu errealitatean ala amesten ari ziren jakiteko. Ziba gelditu edo eroriz gero, errealitatean zeuden; zibak biratzen jarraitzen bazuen, erori gabe, amets batean zeuden.\nPelikularen azken eszenan, Cobbek ziba biraraziko du baina seme-alabak gizonaren arreta deitzen dute une horretan. Azkenean, Cobbek oroitzapenetatik ihes egiten zizkioten aurpegiak ikusten ditu, ziba biratzen jarraitu bitartean. Une horretan, pelikula amaitzen da.\nCobb amets batean egonez gero, zibaren bira perfektua izango litzateke, ez litzateke inoiz geldituko. Errealitatean badago, aldiz, ziba okertu edo eroriko litzateke. Planoan, ziba apur bat okertzen dela ikusten dugu, dar-dar egiten duela, eroriko dela dirudi. Hori horrela balitz, Cobb errealitatean legoke.\nEraztunaren teoria. Badago beste teoria bat, ezkontza eraztunarekin zerikusia duena. Arreta handia jarri behar da eraztunaren kontuaz ohartzeko. Teoriaren arabera, Cobbek ezkontza eraztuna jarrita daraman uneetan amets batean dago; eraztunik eramaten ez badu, errealitatean. Horren arabera, Cobb errealitatean dago ere. Bideoan hobeto azaltzen dute:\n“Funtsezkoena Cobb une horretan ziba begiratzen ez dagoela da. Orain ez dio axola”. Nola ez, norbaitek amaierari buruz zeozer esan behar badu, hori, pelikularen zuzendaria da. Christopher Nolanen erantzuna anbiguoa da, ez du eztabaida guztiz argitzen baina garrantzitsua da dioena. Nolanek dioen bezala, Cobbi jada ez dio axola ziba biratzen jarraitzen duen ala ez jakitea, garrantzitsuena seme-alabak ikusi ditzakeela da. Cobbek aurrera egin du, iragana atzean uztea lortu du.\n‘Inception’ pelikularen inguruko eztabaida gehienek, Cobb errealitatean dagoela adierazten dute (Michael Caine aktoreak berak hori defendatzen du ere, pelikulan Cobben aita gorpuzten du). Zalantza beti egongo da hor, ez da guztiz desagertuko.\nErrealitatea ala ametsa? Eztabaida irekita dago.\nEtiketak Christopher Nolan, Cillian Murphy, Ellen Page, Inception, Joseph Gordon-Levitt, Ken Watanabe, Leonardo DiCaprio, Marion Cotillard, Michael Caine, Tom Hardy


Gazteei zuzendutako proiektu berritzaileentzako diru-laguntza berriak - Bilbao Gazte\nGazteei zuzendutako proiektu berritzaileentzako diru-laguntza berriak\nBizkaiko Foru Aldundiak proiektu berria aurkeztu du; gazteen eta elkarteen arteko sormenean eta talde-lanean oinarritutako ideiak, produktuak eta zerbitzuak sarituko dituena. Aurkeztutako proiektuak 15 eta 29 urte bitarteko gazteei zuzenduak egon beharko direla.\nEgoitza soziala Bizkaiko Lurralde Historikoan duten elkarteak, elkarteen federazioak eta irabazi-asmorik gabeko fundazio pribatuak izan daitezke hautagai, beti ere gazteriaren arloan lan egiten dutela.\nGizartearentzat onuragarriak diren edota gazteen jokaera gaitasuna hobetzen dituzten proiektuak bilatzen dituzte, honen helburu nagusia Bizkaiak eskaintzen dituen aukera guztiak aprobetxatzea baita.\nEskabideak aurkezteko epea 2019ko urtarrilaren 25era arte egongo da zabalik. Badaukazu ideia berritzailerik? Bete ezazu formularioa! Hemen irakurri ahal dituzu oinarriak. Informazio gehiago behar baldin baduzu egin klik hemen.\nPrevious Anima zaitez inauteriak iragarriko dituen kartela diseinatzera!\nNext Leku gehiago ikasgeletan abenduaren 15etik urtarrilaren 27ra arte


25 erakunde batu dira abeltzaintza hobetzeko – Ekonomiaren KZ\nEuskadiko, Kantabriako, Kataluniako eta Nafarroako esne-ekoizpenaren katearen katebegi desberdinak ordezkatzen dituzten kooperatiben, zentro teknologikoen eta kudeaketa-zentroen arteko 25 erakundek bat egin dute partzuergo batean, familiako eta kooperatibako abeltzaintzaren iraunkortasuna eta ekoizpen-prozesu osoa hobetzeko.\n2026ra arte 100 milioi euro baino gehiago inbertitzea aurreikusita dago, eta Kaiku Berdea euskal-nafarra, Llet Nostra Més katalana eta AGC Agrocantabria kantabriarra dira proiektuaren buru.\nFamilia eta kooperatiba abeltzaintza eraldatzeko proiektua aurkezteko ekitaldia urtarrilaren 19an, asteazkena, egingo da Karrantzan, eta honako hauek hartuko dute parte: Eduardo Urrutia partzuergoko eta Kaiku Elikadura Korporazioko presidenteak; Félix Aras Kaiku Kooperatibako abeltzainak; Arantxa Tapia Eusko Jaurlaritzako Ekonomiaren Garapen, Jasangarritasun eta Ingurumeneko sailburuak; Kantabriako Gobernuko Landa Garapeneko, Abeltzaintzako, Arrantzako, Elikadurako, Elikadurako eta Ingurumeneko sailburu Guillermo Blanco, Kantabriako Actic\nEkimen aitzindaria da, azken urteotan profesionalizazioa eta profil industriala bereganatu dituen arren iraunkortasunarekin eta ingurumenarekiko errespetuarekin oreka konplexua mantendu behar duen sektoreari aparteko bultzada eman nahi diona. Euskadik ekimen hau gidatuko du Kaikuren bitartez, euskal nekazaritza eta abeltzaintza sektorearen lan ona aitortuz, baina baita Euskadin milaka familiari sostengua ematen dien enpresa-jarduera kalitate-estandarrekin bultzatzeko duen gaitasuna ere.\nKasu honetan, proiektuan konprometitutako enpresen ekimen pribatuak bat egiten du Eusko Jaurlaritzak askotan iritzi publikoaren fokutik kanpo geratzen den ekonomiaren zati bat bultzatzeko duen interesarekin.\n← Inflazioak denboran iraun dezakeela dio orain EBZk\nSindikatuak, kezkatuta argiaren prezioak Sidenorren duen eraginagatik →\nAberastasunaren kontzentrazioa areagotzen da, Oxfamen esanetan


Foruko udako kirolen txapelketen izen ematea zabalik dago - Busturialdeko Hitza : Busturialdeko Hitza\nForuko udako kirolen txapelketen izen ematea zabalik dago\nFutbol, saskibaloi, rugby eta esku pilota txapelketak lehiatuko dituzte uztailean.\nForuko Udalak jakitera eman duenez, udalerriko udako kirolen txapelketetan parte hartzeko izen ematea zabalik dago. Modu horretara, ekainaren 22a baino lehen futboleko, saskibaloiko, esku pilotako eta, berritasun bezala, rugbyko txapelketetan izena eman ahalko dute interesatuek.\nLehiatuko den txapelketa bakoitzaren xehetasunak ere eman ditu udalak. Txapelketa bakoitza hiru kategoriatan banatuko dute: 10 eta 12 urte bitarteko haurrena, 13 eta 15 urte bitartekoa eta azkenik, 16 urtetik aurrerakoa.\nSariak ere zehaztu dituzte: talde irabazleak eta bigarren sailkatuak ordainsaria eta garaikurra eramango dituzte. Hirugarren sailkatuak, berriz, garaikurra bakarrik lortuko du. Gainera, kirol bakoitzean pitxitxi, hormabikoak eta bestelako sari bereziak ere egongo dira.\nTxapelketen araudia. Futbol txapelketari dagokionez, talde bakoitza sei pertsonakoa izan beharko da; atezaina eta bost jokalari. Partiduak uztailaren 1etik 24ra bitartean jokatuko dituzte. Talde bakoitzak 20 euroko izen ematea ordaindu beharko du.\nSaskibaloiaren kasuan, gutxienez bost eta gehienez zazpi pertsonako taldeak osatu beharko dituzte jokalariek. Partiduak, hala ere, talde bakoitzeko hiru jokalarirekin jokatuko dira. Talde bakoitzak 20 euroko izen ematea ordaindu beharko du.\nPilota txapelketa, bestalde, binakakoa izango da, eta bikote bakoitzak 5 euro ordaindu beharko ditu. Partiduak uztailaren 22tik 26ra jokatuko dituzte.\nAzkenik, lehenengo biderrez jokatuko duten rugby tag txapelketa dago. Taldeak gehienez hamar pertsonakoak izango dira: zazpi zelai jokoan eta hiru erreserba, eta talde bakoitzak 20 euro ordaindu beharko ditu.\nRugby tag modalitatea izanik kontakturik gabeko jokoak izango dira, eta horretarako jokalariek gerrikoak eraman beharko dituzte plakaketak ordezkatzeko. Azken txapelketa hori uztailaren 1etik aurrera lehiatuko dela adierazi dute.\nInteresatuek txapelketa bakoitzaren araudia eskuragai dute antolatzaileek txapelketentzako prestatu duten webgunean. Izena emateko J. M. Torrealdai kultur etxean bertan, 94 625 45 74 eta 688 866 889 telefonoetara deituta edota liburutegi.forua@bizkaia.org helbide elektronikora idatzi beharko da.


Elkartasuna antolatu nahian | Elkartasuna antolatu nahian – iparraldekohitza\nErrefuxiatuei elkartasuna adierazteko asmoz, 300 bat herritar eta eragile elkartu dira Baionan.\nZenbaki zehatzik ez. Elkartasuna adierazteko gogoa bai, eta hitzak ere bai. Baina zehazki nola egin, hori ere ez argi. Eta hitzen gibeleko definizio eta gogoetak, arras ezberdinak ere. Errefuxiatuak: ekonomikoak, politikoak, erbesteratuak, migratzaileak, miseriari eta bortizkeriari ihes egiten ari direnak, siriarrak… Bakoitzak bere hitzak. Sakoneko galderak, gogoetak, eta presazko egoera bat.\nAsiloa eskubide bat da! lelopean, 30 egitura eta elkartetik gora deitu elkarretaratzera 300 herritar, eragile eta politikari inguru bildu ziren atzo Baionako Herriko Etxearen aitzinean. Soslai arras ezberdinetakoak guzti-guztiak.\nHasteko, aspalditik ari direnak; CIMADE elkartekoak, besteak beste. Aldarrikapen politikoen bermatzaile, guztiak errezibitu beharraz ohar egin zuen taldeko kide Amaia Fontangek: «Edozein herritatik, edozein erlijiotakoak, edozein arrazoirengatik ihes egin dutenak hartzea dagokigu». Horretarako, bisak eman behar direla erantsi zuen: «Hilik ez lirateke bisak emanak balira. Mugitzeko askatasuna eskatzen dugu: Europako estatutu berezi bat, Dublingo Ituna izoztea eta tokiko hautetsiek ere gaian esku hartzea».\nHautetsien artean, justuki, hor zegoen sozialista andana; tartean, Kotte Ezenarro Hendaiako auzapeza. Bi familia laguntzeko prest dagoela berretsi zuen, eta argitu bi familia horiek estatutu politikoa lortu dutenak izanen direla: «Ez dut nik bereizketarik egiten. Baina, hor mintzo gara eskubideak lortuko dituztenez, Europatik, Frantziatik… Guri emanak izanen zaizkigun horiexei harrera eginen diegu. Frantzian, 36.000 udalerri daude; bakoitzak familia bat edo bi hartzen baditu, hogeita lau milako kuota bete daiteke errazki».\nPolitikariekin segituz, elkarretaratzean ere hartu zuen parte Jean Rene Etxegarai Baionako auzapez zentristak. Zehaztu zuen ez zuela adierazpen publikorik egin nahi. Bezperan, ordea, agiri bat igorri zuen hedabideetara, Euskal Kosta-Aturriko beste lau auzapezekin. Egoeraren «instrumentalizazioa» salatu zuten, nahiz egoera humanitario «dramatikoari» begira arranguratuak daudela aitortu. Agiriak zehaztu zuen, orobat, hiru errefuxiatu familiei jada harrera egin dietela Baionan. Eta, iduriz, ez dira horretan geldituko.\nFrantziako Barne ministro Bernard Cazeneuvek deitu auzapezen bilkurara joana zen atzo goizean Michel Veunac Miarritzeko auzapeza, bosten izenean. Handik itzultzean, berretsi zuen bost auzapezek «errefuxiatuen gerlan laguntzeko borondatea» dutela; Siria eta inguruetako gerletakoak, Frantziako Gobernuak eskatutakoaren haritik. Errefuxiatu bakoitz, leku bakoitz, mila euro ematekoa die Frantziak, besteak beste. «Ezin uka gutxi dela», dio Veunacek. Hala ere, jakinarazi du zehaztasun «interesgarri» batzuk egin zituela atzo ministroak, eta orain horiek aztertu eta konkretuki zer egin erabakiko dutela.\nLaguntzak zehazteko ordua\nKonkretuki, horretan dihardute Bestearekin elkartean. Asilo estatutua lortu ez dutenak laguntzen ditu urteetan, errekurtso bat jarri dutenak. Beren egoeraren bigarren azterketa lortu bitartean, eskubiderik gabe gelditzen dira paperik gabekoak: 50 bat sendi, gaur egun; bat bera ez da siriarra. Baina, laster, gehiago laguntzen ahalko dituzte, Stephane Peronnin arduradunak dioenez. Elkarretaratzeaz baliatu zen sarea zabaltzeko, eta anitz hurbildu zitzaizkion. Orain, bilkurak ditu egitekoak, laguntzak zehazteko.


Irekia Eusko Jaurlaritza - Gobierno Vasco :: Filmazpit zinema-programa aurkeztu du Eusko Jaurlaritzak\nFilmazpit zinema-programa aurkeztu du Eusko…\nFilmazpit izeneko zinema zabaltzeko ekimen berria aurkeztu du gaur Lurdes Auzmendi Eusko Jaurlaritzako Hizkuntza Politikarako sailburuordeak, Nerea Txapartegi Donostiako Udaleko Kultura zinegotzia eta Josemi Beltran Donostia Kulturako zinema-unitateko zuzendariarekin batera, Donostiako Victoria Eugenia antzokian. Agerraldi honetan, euskaraz azpidatzitako pelikulen filmategia eta webgunea sortu eta zabaltzeko programaren berri eman da.\nEusko Jaurlaritzako Hizkuntza Politikarako Sailburuordetzaren Euskara Sustatzeko Zuzendaritzak finantzatutako zinema zabaltzeko programa da Filmazpit, eta gaur aurkeztu dute Donostiako Victoria Eugenia antzokian. Donostia Kultura arduratuko da programa kudeatzeaz, Donostiako Zinemaldia, Euskadiko Filmategia eta Tabakalerarekin batera, eta 123.357 euroko aurrekontua izango du 2011n; kopuru horretatik, Eusko Jaurlaritzak 95.800 euro jarri du.\nHorrenbestez, diru-laguntza horren bidez, euskaraz azpidatzitako ikus-entzunezko hamar programa ekoitziko dira. Horretarako, Euskal Autonomia Erkidegoan egiten diren bost zinemaldi aukeratu dira: Giza Eskubideen Zinemaldia (Donostia, apirilean); Animabasauri (Basauri, apirilean); Fantasiazko eta Beldurrezko Zinemaren Astea (Donostia, urrian); ZINEBI (Bilbao, azaroan) eta Mendi Zinema (Vitoria-Gasteiz, abenduan).\nPrograma honen bidez, pelikula horien euskaraz azpidatzitako jatorrizko bertsioak doako kultur emanaldi ez komertzialetan emateko eskubideak erosiko dira, hiru urterako gutxienez. Horrekin batera, Donostiako Tabakalerako web-atarian webgune berezia garatuko da; Filmazpit programaren barruan dauden filmen katalogoa eta doako erabilerarako sortuko diren euskarazko azpidatzi guztiak aurkitu ahal izango dira bertan kultur teknikari, erakunde edo norbanakoei artxiboak deskargatzeko aukera eskainiz.\nLurdes Auzmendi Eusko Jaurlaritzako Hizkuntza Politikarako sailburuordeak adierazi duenez, "sailburuordetzaren lehentasunezko ildoen artean euskarazko kultura kontsumoa indartzea dago, euskal kulturaren industriari, ekoizleei eta sortzaileei erreparatuz". Filmazpit programak ezaugarri horiek guztiak betetzen ditu, eta etorkizunean ere jarraipena izateko bokazioz jaio da. "Euskararen erabilera indartzeaz gain, euskararen irudiari prestigioa ematea ere bada Hizkuntza Politikarako Sailburuordetzaren lehentasunezko helburuak".\nHelburu horiek lortzeko, besteak beste, "ikus-entzunezkoaren alorrak egun duen garrantzia eta pisu espezifikoa kontuan izanik, Hizkuntza Politikarako Sailburuordetzak 2009an eman zion hasiera ikus-entzunezko materialetan euskara sustatzeko egitasmoari", azpimarratu du Auzmendik.\nHizkuntza Politikarako sailburuordeak euskara sustatzeko konpromiso argia agertu du beste behin, eta alde horretatik, "gure ustez, gizartearentzat interesgarria izateaz gain, helburu publikoa lortzera zuzendutako egitasmoa da Filmazpit. Horrenbestez, eta beste hainbat alorretan bezala, zinemaren inguruan izan daitezkeen proiektu berriek ere gure laguntza eta babesa jasoko dute".


Txingudiko Pentsiodunen Mugimenduak bertan behera utzi ditu astelehenetako elkarretaratzeak\nAsteartea, 2021(e)ko urtarrila(r)en 26-(e)an 12:18etan\nNoticia publicada en Bidasoko HITZA,el lunes día 25 de Enero de 2021.\nHiria eremu gorritik irtetean, berriz elkarretaratzeak antolatuko dituztela eman dute jakitera.\nTxingudiko Pentsidunen Mugimenduak gaur egin duen elkarretaratzea. Argazkia: Txingudiko Pentsiodunen Mugimendua.\nEremu gorria izateari utzi arte, Txingudiko Pentsiodunen Mugimenduak bertan behera utzi ditu astelehenetako elkarretaratzeak. Erantzukizunezko ekintza bat dela esan dute, kolektibo bereziki kaltebera direla argudiatuz.\nOsasun publikoan, langile eta baliabide gehiago egon daitezen eskatu du mugimenduak. Irun eremu gorria izateak, ospitalizazio gehiago egotea dakarrela uste dute. Beste behin, eskerrak eman dizkiote haien oinarrizko eta bizitzeko beharrak artatzen dituzten langile guztiei.\nTxertaketa gauzatzeko protokoloa saltatu eta txertoa jarri duten politiko eta kargu publikoen jarrera salatu dute. Koronabirus gaitzari aurre egiten dabiltzan osasun langile eta kalteberak diren kolektiboak mespretxatzen dituen jokaeratzat jo dute.\nPandemia garaian bizi ala ez, pentsio publiko duinak aldarrikatu dituzte.


Zonifikazio mota berri baterantz? – Aldiri Zonifikazio mota berri baterantz? – Aldiri\nZonifikazio mota berri baterantz?\n2017-01-25 Unai Fdz. de Betoño Leave a Comment\nIdeia eta diseinu interesgarriak ekarri ohi ditu Kees Christiaanse hirigile herbeherearrak. Korneuburg (Austria) hiriko ontziolak eraberritzeko nazioarteko lehiaketa irabazi berri du, eta, proposamenean, hurrengo plano iradokitzailea txertatu du:\nPlanoaren izena “Izaeren zonak” da. Alegia, zonifikazio-plano bat da, barruti eraberrietuetarako proposatutako erabilerekin. Berritasuna argia da, baina: zonak ez daude erabat definituta, orban batzuk baino ez dira, zenbaitetan gainjartzen direnak ere. Zonifikazio (nahiko) xehatua dirudien arren. Zonifikazio mota berri bat izan daiteke, non partzela guzti-guztiak ez diren erabat definitzen, hirigintza-malgutasunaren izenean?\nInformazio gehiago, KCAPen lehiaketa-proposamenaren inguruan, hemen.\nSailkatugabeak austria, hirigintza, kcap\nPrevious Article← Mila esker, Maider\nNext Article26. zenbakia: “Gizarte zaharra, arkitektura berria” →


Erosi : 7,30 €\nNOTRE DAMEKO OIHARTZUNAK\nPoema oso bat dela esan genezake. Nolabaiteko joera epikoa nabar daiteke. Baina lirika bidetik doazen poematxo eta zatiak ez dira gutxi. Poeta "Notre Dame" katedral ospetsuaren aurrean dago, eta bere irudimen poetikoa Errezildik, Compostelatik eta Paristik joan etorrian dabil. Poetak, pintoreari dioenaren bidez, lirika bidea joarratu nahi du, baina gertakizunen, errealitate historikoaren ibaiak bere uretan murgilarazten du. Sinboloak eta alusioak nahiko argiak dira gehienetan. Bestalde, epiko giro horrek berak gertakizunak urrunarazi egiten ditu, giro mitiko, irreala sorraraziz. Honela, errealitatearen eta amets-giro edo irrealitatearen mugak desegiten dira nolabait. Gizonaren egiazko sena joku horretatik kanpo dagoela adieraziz agian?


Glenn Doman bits metodoa - Guardería Txanogorritxu\nTxanogorritxu haurreskolen hezkuntza proiektua – Glenn Doman “Bits metodoa”\nAdimen Bits-ak informazio unitateak dira, haurrei eskainiak irudi handi, argi eta ondo zehaztuekin, ikus zein entzun estimuluetan aurkezten dira ahozko informazioaz lagunduta baitaude.\nMetodoa modu egokian funtzionatzeko azkar, gutxitan eta gogo handiz egin behar da. Hau da, haurrei xaflak, maila bakarrekoak edo anitzekoak, aurkeztu behar zaizkio, bit-aren izena ozen esanez. Helburua, haurrak zuzenean antzematen ez dituen pertsona, animalia edota objektu ezberdinak identifikatzea da. Xedea haiek nahi duten baino lehenago bukatzea da, gehiago egiteko gogoz gera daitezen.\nInguruak isila izan behar du eta ikusmira sortu, irudiei begira adi egon daitezen. Egunean, haurrak harkor dauden hiru momentu aukeratu behar dira. Maila eta bits-ak aurkeztu egiten dira, bat segundoko. Gomendagarria da ordena mantentzea buru ariketa ona da eta.\nMetodoa oso eraginkorra da informazioa buruan gordetzeko gaitasuna handitzen duelako, adimena estimulatzen duelako, lexikoa gehiagotzen duelako, ikus memoria garatzen laguntzeko duelako baita entzumena, jakin-mina eta interesa ere sustatzen dituelako.\nMetodoa hau hizkuntza ezberdinak jorratzeko erabilgarria da. Gure kasuan 2/3 hizkuntza ezberdin: Euskara edo katalana lehengo hizkuntza bezala (haurtzaindegia Euskadin edo Katalunian badago), ingelesa eta gaztelania.\nAstero bits-ak txandakatuko ditugu, irudi berriekin, haurraren adinaren arabera eta aukeratutako hizkuntzan.\nMetodo hau ezin bestekoa da haurraren adimenaren garapenerako.\nJoan Hezkuntza Proiektura


Famili konstelazio berrien tailerra | Escuela de desarrollo personal en Donostia - San Sebastián | bidane.info\nFamili konstelazio berrien tailerra\nOrdainketa (izena ematearekin batera):\n- ES83 3035 0332 23 3321000559 titularra Xabier Riaño\n- Bizum bidez ondoko telefonoan: 656751236\nIzen-ematea: Tlf: 656510198 / info@bidane.info\n- Ordainketako agiria: Transferentzia egiten bada, izen-abizenak jarri eta helbide honetara bidali: info@bidane.info\n- Bizum bidez egiten bada, izen-abizenak jarri.\nBertan ondoko lan hauek burutuko dira:\n- Tailerreko gaiarekin lotutako ariketa sistemikoak\n- Norberak landu nahi dituen gai pertsonalak.\nTailerrean lan pertsonala eta sistemikoa egiten da: zure bizitzan ematen diren korapiloak, nahigabeak, egoera emozionalak, blokeoak, ongiezak... ikusteko, kontzientzia hartzeko, lantzeko eta indar berriak sortzeko aukera ezin hobea ematen baita tailerrean. Guzti hau giro lasaian, goxoan, errespetatuan eta isilean.\nZauriak, blokeoak, desordenak... sendatzen hasten direnean, bizitzaren jarioarekin eta energiarekin sintonizatzen gaituen indar bat iristen da. Indar horrek eta bizitzarekin sintonian dagoen mugimenduak, dakarkigun guztiarekin, pertsona bezala edo sistema, talde, bezala haztera, ongizatera eta bihotza eta ikuspegia irekitzera garamatza. Gainera, konstelatzailearen konexioaren eta taldearen energiaren laguntzaz, lan honek haratago garamatza, ulermen handiago batetara, denak unitate baten parte garela ikusiz, inor, inolaz ere, alderatua ez dagoelarik.\nBestetik, lana kontzientzi irekiera batetik ere egiten da, kontzeptu berri batetik alegia, fisika kuantikoak ekartzen digun kontzeptu berri batetik, hau da, konstelazioetan arimarengandik gertuago dagoen, garatuago, eta dakarren horretatik askeago dagoen norberaren bertsioa txertatzen dugu. Ikuspegi berri honek ulermen berri bat ekartzen digu: akzio guztiak, eta gertatzen zaigun guztia guzk sortua da, eta beti dugu, aldatzeko edo atzean uzteko aukera. Modu honetara, gure alderdi garatuago hori, maitasunean eta argian gehiago dagoen hori sor genezake.


ikastaroak » agroekologia\nCategory Archive: ikastaroak\nElikadura burujabetza eta agroekologiari buruzko ikastaroa UEUn\nby komunitatea Uztailaren 4, 5 eta 6an, Udako Euskal Unibertsitateak Baionan antolatzen dituen kurtsoetako bat Elikadura burujabetza eta agroekologiari buruzkoa izango da. UEUren baitan, agroekologia atala bultzatu, eta Euskal Herriko nekazaritzaren inguruko hausnarketa eta gogoetak burutuko dira. Egungo egoera munduan eta Euskal Herrian, ekoizpen ereduari buruzko eztabaida eta gogoeta eta aurrera begira Elikadura burujabetzaren aldeko mugimenduak, eta … Continue reading »\nTags: agroekologia, Baiona, elikadura burujabetza, euskara, Kuba, udako unibertsitatea, ueu, unibertsitatea\nHazitegi ekologikoak | semillero ecológico\nby komunitatea EHNE Bizkaiak antolatuta, hazitegi ekologikoei buruzko mintegia Larrabetzu eta Laudion. 50 ikasletik gora parte hartu zuten ikastaro teoriko pratikoan. Haziak zelan sailkatu, erein eta jagon. Bertoko haziak, dibertsitatea zainduz eta jarduera agroekologikoa sustatuz. Argazki gehiago ikusteko.\nTags: agroekologia, eskola, hazitegiak, larrabetzu\nGaztetxean baratza ere landu daitekelako\nby komunitatea Adibide polita Deustuko gazte lokalean landu duten baratzarena. Kontsumo ereduak ezbaian jarri, eta eredu alternatiboa martxan. Gazte lokalaren inguruko eremuan, baratza sortu. Eta gero, Deustualdean beste solo bati ekin. Kontsumo taldea, EHNE Bizkaiarekin egindako ikastaroa, pratikak eta jarrera koherentea. Dena bat. Deustuko gazte baratza.\nTags: baratza, deustu, EHNE, gazte lokala, ikastaroa, kontsumo taldea\nAgroekologia, teknika baino gehiago\nby komunitatea agroecology agroecología Agroécologie La agroecología es una disciplina científica relativamente nueva (década de los setenta del siglo XX), que frente a la agronomía convencional se basa en la aplicación de los conceptos y principios de la ecología al diseño, desarrollo y gestión de sistemas agrícolas sostenibles. Uno de los principales teóricos de la Agroecología ha … Continue reading »\nTags: agroekologia, aurkezpena, definizioa\nAgroekologia.org proiektua aurkezten\nby komunitatea Agroekologia.org Euskal Herriko elikadura burujabetzaren aldeko mugimenduarentzako tresna bat da. Agroekologia.org es una herramienta para el movimiento por la Soberanía alimentaria en Euskal Herria. Ongi Etorri WordPressera. Hauxe da zure lehenengo bidalketa. Aukera duzu editatu edo ezabatzeko, ondoren hasi blogeatzen!\nTags: agroekologia, elikadura burujabetza, herramienta, soberania alimentaria, tresna


Barne-ekintzailetzako Mintegia: irakasle-taldea - SPRI\nSPRI / Up-euskadi / Ekintzaile / Barne-ekintzailetzako Mintegia: irakasle-taldea\nBarne-ekintzailetzako Mintegia: irakasle-taldea\nMintegiak bi jardunaldi hartzen ditu (16 ordu) eta denbora horretan barne-ekintzailetzako prozesuen alde esanguratsuenetan sakontzeko aukera izango da (hemen informazioa eta izena ematea). Horretarako, Mintegiko irakasle-taldea lehen mailako profesionalekin osatu da, irakaskuntzako esperientzia zabala dutenak, eta arlo profesionalean ere, izen eta eskarmentu handikoak.\nNestor Guerra, Ekintzailea, mentorea eta negozio-eskola garrantzitsuenetan irakaslea.\nSmart Cities arloko soluzioak eskaintzen dituen IEC enpresako, CEO eta sortzailea da. Horrez gain, Negozio Ereduen Diseinua eta Lean Startup irakaslea da Industria Antolaketako Goi-Eskolan, EOIn, graduatu ondoko, MBAs eta in-Company arloetan. Horrez gain, h2i Institute erakundeko irakaslea da Negozio Ereduen Berrikuntza arloan.\nLean Startup ekintzailetzako esparruan aditua da. Prestakuntza, aholkularitza eta mentoring funtzioak garatu ditu IBEX35 indizeko hainbat enpresa multinazionaletan.\n“España Lean Startup. El Estado Del Arte Del Emprendimiento Lean En España 2013” liburuko egilea da, beste zenbait idazlerekin batera. Néstor Telekomunikazioetan Inginiaria da eta baita EOIko Executive MBA. Silicon Valley-ko Imagine Creative Center izeneko berrikuntza-programako bekaduna izan da.\nEkimen Ekintzailea, Kontabilitatea eta Kontroleko irakaslea da IESE; Ekimen Ekintzaileko Saileko zuzendaria eta Alcatel Lucent Katedrako zuzendaria, 1999 eta 2006 urteen artean, irakaslea izan zen Graduate School of Business delakoan, Stanford University-n, non eskolak ematen baitituen gaur egun ere.\nBere irakaskuntza eta ikerketako esperientziaren zio nagusiak dira enpresa ekintzaileen kudeaketa-sistemak, produktu berrien garapena, berrikuntzaren kudeaketa eta emaitzen neurketa.\nBeste zenbait egilerekin batera, ondokoak idatzi ditu: “Making Innovation Work: How to Manage It, Measure It, and Profit from It” (2006), “Performance Measurement and Management Control Systems to Implement Strategy” (2000) eta “The Creative Enterprise” (2007). Prestakuntza-kasuak garatu ditu hainbat enpresetan, hala nola, Checkpoint, Logitech, Siebel Systems, CitiBank eta Salesforce.com.\nB+I Strategy enpresako Bazkide zuzendaria da. Enpresen Kudeaketa eta Zuzendaritzan MBA da IESEn eta Enpresa eta Ekonomia Zientzietan lizentziaduna Deustuko Unibertsitatean.\nBere ibilbide profesionala IDOMen hasi zen, Zuzendari Nagusiaren Ondoko gisa. Ondoren Bizkaiko Foru Aldundian Aholkulari Estrategikoa izan zen Ahaldun Nagusiaren kabinetean.\n1990 eta 2003 urteen artean KPMG Consulting enpresan izan zen eta 2003. urtean BearingPoint-eko Managing Director izan zen estrategia eta lehiakortasuna arloan. Askotariko gogoeta estrategikoak zuzendu ditu, bai bertan zein nazioartean. Horrez gain, hizlari jaioa da enpresaren kudeaketarekin lotutako foro eta mintegietan, enpresa estrategia, lehiakortasuna eta berrikuntzarekin lotutako hainbat gaitan.\nMathieu Carenzok erantzukizun-posizio gorenak izan sektore desberdinetako enpresetan.\nAzpimarratzekoa da EADS Eurocopter enpresan izan zuen zeregina, Mexiko, Kariben eta Erdiko Amerikan enpresaren lidergoa izan baitzuen, merkatu berriak jorratzeko eta egitura berriak abian jartzeko aditua den aldetik. Ondoren, sei bat urtez, IESE-ren “Entrepreneurship Center” delakoa koordinatu zuen, eta bertan, irakaskuntza, ikerketa eta dibulgazio-funtzioak izan zuen, beti ere, enpresen sorkuntza eta berrikuntzarekin lotuta. Gaur egun ere, IESEko irakaslea da.\nEkintzaileen aholkularia ere bada, eta enpresak sortzen erakusten du, goi-zuzendaritzako programatan ekimen berritzaileak finantzatzeko esparruan, trebakuntza exekutiboan eta MBA-tan, lau kontinentetan eta hiru hizkuntzatan. Horrez gain, inbertsiogile pribatua ere bada zenbait enpresatan (hainbat administrazio-kontseilutako kidea ere bada) eta Espainiako Global Entrepreneurship Week (GEW) delakoa zuzentzen du.


telecinco | Nire etxeko leihoa\nEtiketa honen artxiboa: telecinco\nLa Sextaren alde nago\nTelecinco eta la Sexta kate pribatuen artean hika\nmika bat sortu da lehenengoak esan duela bigarrenak bere telebista saioetako\nirudiak erabiltzen dituela bigarrenaren telebista saioak sortzeko.\nhicisteis saioaren aurka doa hain zuzen ere Telecinco. Baina la Sextak zuzen erabiltzen\nditu irudiak beti aipatzen duelako iturria, eta ez du bakarrik Telecincoko\nirudiak erabiltzen beste kate pribatu eta publiko batzuetako atalak ere\nerabiltzen ditu beraien telebista saioa osatzeko.\nez doa oso zuzen, berak zapping saioak ere badituelako (El capturador de\nimagenes adibiderik garbiena da). Beraz Telecincok auzia irabazten baldin badu\nbere telebista saioetatik horrelakoak kenduko al ditu? Eta garrantzitsuagoa\ndena, orain dela urte batzuk hasi zen modarekin zapping saioak egiteko, saio\nguzti horiek desagertuko dira?\nhamaika akzio ez legalak egin ditu bere saioetan eta ez ditu beraien\nteleberrietan aipatzen. Hamaika denuntzia jaso ditu besteak beste kotxeetako\nmatrikulak ez borratzearren, umeen aurpegiak erakustearren La noria eta\nhorrelako saioetan bezalakoetan eta garrantzitsua dena Esta pasando saioak denuntzia\nbat jaso zuen erreportaje batean erabilitako iturriak ez aipatzearren.\nTelecincoko zuzendariak, eta konpainiak aurrerapauso bat gehiago eman dute\nzentsuraren alde eta adierazpen askatasunaren kontra. Youtuberi irabazi zion\nbere auzian bere garaian. Salaketa honek argi eta garbi adierazten du katea\nkrisian dagoela eskaintzen duena ez delako kalitatezkoa eta lehia altua delako.\nHori guztiagatik eta Telecicoko jarrera ez zaidalako batere gustatzen:\nNi la Sextarekin\nnago. Gora Angel Martin eta Patricia Conde!!!\nKategoria Sailkatugabeak, etiketak angelmartin, estapasando, lanoria, lasexta, paolobasile, patriciaconde, seloquehicisteis, telecinco, 2008(e)ko urriaren 9a egilea Iban Perez.\nTelebista aldatzen ari da. Kanal berriak jaiotzen ari dira eta lehia nork lortu audientzia handiena inoiz baino gogorragoa da. Baina gauza bat ez da aldatu denbora igaro arren, albisteen tarteetan ari naiz.\nNormalean hiru edizioetakoak izaten dira: goiz, eguerdi eta gaua. Baina azken urteetan badirudi goizekoak indarra galduz joan dela eztabaidei lekua utziz eta gabekoak sekulako indarra hartu duela.\nLogikoa da gabekoak indarra hartu izana. Gusturago ikusten dugu egunean gertatu dena, bezperan gertatutakoa baino. Hori logikoa deritzot, gaur egun bizi garen garaian, azkartasunak eta abiadurak garrantzi handia duena, iazko egunean gertatutakoak garrantzia segituan galtzen duelako.\nGainera kate gehienetan ia guztiek emisio ordua antzeko dute.Gehienez ere batetik bestera ordu erdikoa izaten da aldea edo asko jota ordubetekoa. Askotan bi albistegi desberdin ikusteko aukera izan ohi dugu, eta muturreraino joaten bagara hiru arte ere begira dezakegu.\nBerritasun ugari eta emakumeak buru\nLa Sexta katea izan da azkena bere albiste tartea estreinatzen. Azpimarratzekoa hiru emakume jarduten dutela berriemaile bezala (Mamén Mendizabal, Helena Resano eta Cristina Villanueva).\nNik gustuko dut albistegi hori.Gainera egin duten iragarki kanpaina nahiko ona deritzot: “gustatuko litzaiguke politiko bat taberna batean sartzea…” edo “gustatuko litzaiguke etxegile bat etxebizitzen zozketa batean parte hartzea…”.\nUste dut bere lemak bete betean jotzen dutela katearen filosofiarekin: “Beti kaletik gertu”. Oso kritikoak dira, eta hori asko eskertzen da.\nAzpimarratzekoa da baita ere Wyoming handiaren fitxaketa. Gabeko albistegiaren ondoren izaten du tartea, errealitatea ikuspuntu desberdin batetik ikusteko aukera dugu, eta aldi berean komunikabideek duten gudari buruzko informazioak ematen dizkigute.\nHarrituta utzi ninduen beste albistegi bat da. Orain dela hilabete batzuk kazetari batek berri bat zabaltzen ari zen aldi berean kaleko pertsona bateri elkarrizketatu zion.\nSorpresa izan zen niretzat ekintza hura, horrekin kateak adierazi nahi zuelako kaleko pertsonen gertu egon nahi dutela.\nKategoria Sailkatugabeak, etiketak albistegiak, sexta, telebista, telecinco, 2006(e)ko irailaren 20a egilea Iban Perez.


Datuen babesa - Harrobia | Lanbide heziketa Bizkaian\nHasiera » Datuen babesa\n· DATU BABESARI BURUZKO INFORMAZIO OSAGARRIA\nJakinarazten dizugu zuk emandako datu pertsonalak HARROBIA IKASTOLA – IKF: F95164273ren ardurapean tratatzen direla, zeinak hemen baitu helbide soziala: Harrobi Plaza 4 – 48003 Bilbao (Bizkaia).\nZure ARCO eskubideak erabiltzeko, datuenbabesa@harrobia.net email helbidearen bitartez jarri zaitezke gurekin harremanetan, bai eta telefono bidez edo zentroan bertaratuz ere.\nHARROBIA Ikastolan interesdunek bidaltzen diguten datuak haiek beraiek eskatutako zerbitzu zehatza momentu bakoitzean betetzeko eta, onartuz gero, zerbitzuaren barne ez dagoenean, HARROBIAk garatzen dituen jardueraz eta zerbitzu-zorroaz interesdunei informatzeko.\nHelburu zehatzak, jardueraren araberakoak, jarraian aipatzen dira:\nHarpidetu buletinera: Buletinera eta Harrobiaren zerbitzu-zorroaz antzeko informazioa\nIkasle ohiak: Titulazioa lortu duen ikaslegoaren datuak estatistikoki landu eta lan profesional orientazioa emateko informazioak bidaltzea.\nIkasleak – Lan Poltsa: Lan eskaintzak eta zentroaren zerbitzu-zorroaz informazioa bidaltzea.\nGurekin lan egin: Zure lan profilaz zerikusirik duten hautaketa prozesuetan parte hartzea.\nIradokizun-buzoia: Zure galderak, komentarioak, iradokizunak edota kexak zentroaren hobekuntza prozeduretan modu anonimoan sartzea eta erantzun.\nHezikea zikloak – Ezagutu gaitzazu: Heziketa zikloen inguruan informazio orokorra ematea baita matrikulatzeko egutegiaz, ate irekiaz eta abarrez informazioa ematea.\nHobetuz – Aurreinskripzioa, informatu edo matrikula zabalik: Prestakuntza ekintzaz informazioa ematea baita ikastaroen katalogoaz, egutegiaz eta hautaketa prozesuaz.\nLanbide – Aurreinskripzioa, informatu edo matrikula zabalik: Prestakuntza ekintzaz informazioa ematea baita ikastaroen katalogoaz, egutegiaz eta hautaketa prozesuaz.\nPlan Berezia – Aurreinskripzioa, informatu edo matrikula zabalik: Prestakuntza ekintzaz informazioa ematea baita ikastaroen katalogoaz, egutegiaz eta hautaketa prozesuaz.\nKirol Irakaskuntzak – Aurreinskripzioa, informatu edo matrikula zabalik: Prestakuntza ekintzaz informazioa ematea baita ikastaroen katalogoaz, egutegiaz eta hautaketa prozesuaz.\nEnpresak – Lan Poltsa: Lan profila betetzen duten pertsonen artean lan eskaintza zabaltzea eta parte hartzeko prozeduraz informatzea.\nSoftware bilduma – jardunaldian izena eman: Proiektuan parte hartzeko zentroekin harremanetan jartzea.\nSoftware bilduma – inkestak ikasleak: Proiektuaren memoria egiteko asmoz lortutako datuak estatistikoki landu eta saria irabaziz gero harremanetan jartzea. Horretaz gain, ikastolako heziketa-zikloarekiko interesa adieraziz gero, interesdun zerrendetan sartzea.\nSoftware bilduma – inkesta irakasleak: Proiektuaren memoria egiteko asmoz lortutako datuak estatistikoki lantzea.\nEman dizkiguzun datu pertsonalak gordeko ditugu interesdunak datuak ezabatzeko eskatu arte.\nZein oinarri juridikok legitimatzen du zure datuen tratamendua?\nDatuen trataerarako legezko oinarria interesdunaren adostasuna da.\nEsanbidezko adostasunean oinarritzen da datuen trataera. Webaren galdetegiak bete ondoren pribatutasun politika kontrol-laukia klikatzen denean politika hori onartu eta adostasuna ematen da.\nZein hartzaileri komunikatuko zaizkie zure datuak?\nEz zaie daturik lagako hirugarrenei, legeak agindu ezean edo berariazko baimen zehatza egonez gero.\nEdozein pertsonak eskubidea dauka jakiteko ea berari dagozkion datu pertsonalak tratatzen ari diren HARROBIA Ikastolan.\nInteresdunek eskubidea dute beren datu pertsonalak eskuratzeko, bai eta oker dauden bere datuak zuzentzeko edo, kasua bada, kentzeko ere, besteak beste datuak beharrezkoak ez badira hasieran ezarri zen helbururako.\nHARROBIA Ikastolak honako komunikazio bide hauek jartzen ditu zure esku, dagozkizun eskubideak erabil ditzazun:\nPosta helbidea edo HARROBIA Ikastolak, helbide honetan duen zentrora bertaratzea: Harrobi Plaza 4 – 48003 Bilbao (Bizkaia).\nHARROBIA Ikastolari eman dizkiozun datuen kopia bat eskuratu nahi baduzu, hark datuak formatu normalizatu batean dituen fitxategi bat bidali ahal dizu erantsita zure posta elektronikoko helbidera.\nHARROBIA Ikastolak ahal den guztia egingo du zure datuak beti eguneraturik egon daitezen. Halere, datuen zehaztasunari buruzko erantzukizuna interesdunaren esku dago; hori dela eta, datuetan aldaketarik baldin badago, mesedez jarri gurekin harremanetan ezarritako komunikazio bideen bitartez, aldaketa egiteko. HARROBIA Ikastolak ez du batere erantzukizunik hartuko bere gain, aldaketak jakinarazteko obligaziorik betetzen ez bada.\nEra berean, interesdunak eskubidea dauka bere datuak hirugarrenei jakinarazteari ezetz esateko, eta hori egiten badu esan nahi du sarreren eskaera ezeztatzen duela.\nKomunikazio elektronikoen kasuan, mezuaren gorputzean bertan bide elektroniko honetara informazioa bidaltzeari berariaz ezetz esateko bideak jarriko dira prest.\nZure eskubideei buruz gehiago jakin nahi baduzu edo eskumena duen agintaritzaren aurrean erreklamazioa aurkeztu nahi baduzu, kontsultatu dezakezu Datuen Babeserako Euskal Agentziaren web orrian, zehazki hemen: http://www.avpd.euskadi.eus.


HABE IKASBIL: Gure seme-alaben oporraldia\nIkasleen atsedenerako eta aisialdirako denbora hartzea ezinbestekoa dela azaldu dute Arantza Muñoa kazetariak eta Asier Huegun EHUko pedagogiako irakasleak. Beraien ustez, haurren garapenerako oso garrantzitsuak dira eremu informalak: kalea, ibaia, basoa... beren kabuz esperimentatzeko aukera ematen dien edozein leku.\nElkarrizketa osoa hemen duzu entzungai.\nESATARIA.- Oporrak azkenean, Arantzazu Muñoa, arratsalde on.\nARANTZAZU.- Bai. Kaixo, arratsalde on.\nESATARIA.- Oporrak, atsedenaldia, arnasa, askatasuna, hori, hori guztia eta gehiago dira oporrak, ezta Arantzazu?\nARANTZAZU.- Bai. Edo hala behar luke izan behintzat. Ze(ren) azkenean ikasturtean zeharreko jarduerarik gehienak oso produktiboak izaten dira eta oso marko itxia izaten dute. Eta askotan haurrei egin beharreko guztia erabakita eta itxita ematen zaie. Eta hortaz, ba udako oporrek atseden hartzeko, arnasa hartzeko, lasai egoteko, norbere erabakiak hartu, norbere ekimenez jarduteko, horretarako guztirako aukera ematen dute.\nESATARIA.- Hortaz, gurasoei gogorarazi beharko diegu besteak beste, 1989an Nazio Batuek egindako haurren eskubideen 31. artikuluak zer dioen: haurrei aitortzen zaie atsedenerako, aisialdirako eta jolaserako eskubidea, askotan errespetatzen ez dugun artikulua, ze iruditzen zait Arantzazu, muga zurrunetatik atera eta abentura gozagarriak bizitzeko egunak beharko luketela oporrek. Eta askotan, um, kosta egiten da.\nARANTZAZU.- Bai, kosta egiten da, baina horixe, adituek argi esaten dute, ba udako oporretan gozamenetik eta euren iniziatibatik abiatuta, ba umeek benetan desio duten hori egitea garrantzitsua dela. Izan liteke ba uretan jolastu, afalondoan kalera irten, lagunekin ordu luzez egon, edo bueno, mendira joan eta ikasturtean zehar bizitzen ez diren abentura horiek bizi, ez? Ba, azkenean horixe oporretan disfrutatu egin behar dute, libre sentitu eta euren kasa jardun.\nESATARIA.- Baina gurasoak lanean, haurrak oporretan eta ekintzak antolatuz betetzen diegu askotan uda haurrei.\nARANTZAZU.- Bai. Eta askotan, gainera, kezka izaten da eta buruhauste ugari izaten dituzte gurasoek euren seme-alaben zaintzaz arduratuko den norbait topatzeko, ez?: aiton-amonak izan litezke, edo izeba-osabak, udalekuetara bidaltzen dituzte zenbaitek edota bestelako jarduera antolatuetara. Eta horrek daukana atzean da askotan udako oporraldia ere berriz ez ote den gehiegi egituratzen ez? Eta askotan ba igual arnasa hartu ordez arriskua eduki dezake horrek haurrak berriz ere itota sentitzekoa.\nESATARIA.- Asier Huegun, Euskal Herriko Unibertsitateko pedagogia irakaslea gonbidatu duzu gaurko tartera. Arratsalde on, Asier.\nASIER.- Arratsalde on. Bai.\nESATARIA.- Etengabeko estimulazioa behar al da nagia kentzeko? Presio sozialak bultzatzen gaitu horrenbeste horretara?\nASIER.- Seguru aski. Seguru aski baietz, presio soziala izango da kontu bat, beste bat izango da lehen esan duzuna, lan-merkatuak sortzen digun ordutegia, eta nik esango nuke erantzun indibidualak ematen ditugula, ezta? Funtsezkoa da haurren garapenerako eremu informalak. Hau da, bizitza bera, kalea, haurrak egongo diren beren kabuz esperimentatzen, bere lagun-taldearekin, aspertzen, sortzen, eraikitzen… Hori behar-beharrezkoa da, eta ez gidatutako ekintza-jarduera multzoa, ezta? Eta are gehiago, adin jakin batetik aurrera, 7-8 urtetik aurrera, helduen begiradapetik edo zaintzatik kanpoko jarduerak eta espazioak behar dituzte haurrek.\nESATARIA.- Eta plazera bakarrik da aldi honetarako bilatu behar dena, edo beste gauza batzuk ere bai aldi berean.\nASIER.- Plazera bai, noski, gustura egotea, baina batzuetan saltzen digutena edo ematen digutena bestelako tokietatik da hori, ezta?, oso ondo pasa behar duzu, eta gainera, hori erakutsi behar duzu oso ondo pasa behar duzula. Baina nik uste dut, badago beste ideia bat, Carolina del Olmo antropologoak esaten duen senidetasun edo zaintza-sareak sortu behar direla. Hau da, komunitatearen arrastoa ez dugu, hori garai batean bazegoen, eta orain desagertu da. Eta beharko genuke beste modu batzuk eraiki, komunitateak ere haurraren zaintza edo haziera horretan arduratzeko.\nESATARIA.- Asier Huegun, EHUko pedagogia-irakaslea, Arantzazu Muñoa, Hik Hasiko kazetaria. Eskerrik asko bioi, gaur oporren testuinguruan ekarpen hauek egiteagatik guztiontzat.\nZenbat urterekin bidali behar da haurra udaleku batera?\nUda etortzearekin batera, haurrak oporretan daudela-eta, interesgarria izan liteke haurra udaleku batera bidaltzeko aukera aprobetxatxea. Baina zenbait galdera eta zalantza sortzen zaizkie gurasoei: zenbat urte izan behar ditu umeak holako leku batera joateko?, moldatuko ote da?, nahi ez badu, derrigortu egin behar da? Galdera horien erantzun bila jardun dute Euskadi Irratiko Faktoria saioan.\nNumber of visits: 624


Beethovenen efemeridean | Iritzia | Berria\nMitoekin bezala, efemerideek balio dezakete lotzeko eta askatzeko, sakontzeko ala topiko batera kateatzeko. Gure amatxi Pilarri esaten zenionean memoria ona zuela data guztiez oroitzen zelako, ezetz esaten zizun: oroitzen zela apuntatzen zuelako agenda batean. Agendan ez zeuzkan ñabardura handiekin kontatzen zituen bizitza oso bateko pasadizoak, ordea.\nIaz egin gabekoen zerrendan daukat Beethoveni buruz gehiago irakurri eta piezaren bat ekoiztea. Egingo banu, pribilegiozko tokia luke Wagnerren Beethoven-ek. Efemeride baterako idatzi zuen hark ere: 1870ean ziren ehun urte Beethoven jaio zela. Wagner beethovenzale amorratua zen, gauza jakina zen garai hartan, baina ez zuten mendeurren ospakizunetako bakarrera gonbidatu. Ostrazismotik ateratzeko Wagnerrek liburu bat argitaratu zuen. Testuaren gehiena Beethovenen musikaren oihartzunen eta politikaren ingurukoa zen. Eta ordea, atentzioa ematen duten kontuetako bat da, Beethoven aitzakia hartuta nola alderatzen duen, behin eta berriz, Wagnerrek musika margotzearekin eta idaztearekin (Goethe, Schiller, Schopenhauer, Shakespeare).\nArtista handiaren eta nazioaren arteko lotura du kezketako bat. Nola lotura hori ez den erraza artistentzat oro har («poeta batentzat ala margolari batentzat») baina askoz zailagoa den musikarientzat. Poetak eta margolariak ikusizkoarekin harreman berebizikoa zuten. Baina musikariak «ez zuen ikusizkoa ezertarako behar, nahiz eta besteek bezala behar duen lurra eta herria». Wagnerren aburuz «soinuaren lengoaia gizateria guztiarena da neurri berean».\nBitxia da Wagnerrek «ikusten den» musikari egiten dion kritika (bitxia bera operetara dedikatu zelako, eszenografiarekiko ardura handiz gainera).\nNola aldatzen diren gauzak, kamarada: gaur egun edozein ekimen artistiko ez da existitzen ez bada ekoizlearen ala ekoizpenaren argazki ala bideorik erakusten (berdin poetek, filosofoek, margolariek ala musikariek).


Faltsutzearen Aurkako Mundu Eguna\n“EZ ZAITEZ FALTSUTZEEN KONPLIZE IZAN” lelopean Patenteen eta Marken Espainiako Bulegoak (OEPM) eta Markaren Defentsarako Erakunde Nazionalak (ANDEMA) faltsutzeen arazoaren atzean dagoen errealitateari eta eragiten dituen kalteei buruzkosentsibilizazio kanpaina egin zuten 2015eko ekainaren 2an.\nKanpaina honen bidez produktu faltsuak kontsumitzeak Espainiako gizartean dituen ondorio negatiboei buruzko mezua helarazi nahi da, baita faltsutzeen delituzko fenomenoaren atzean dauden baldintzei buruzkoa ere, faltsutze horien biktima diren sektore desberdinetan.\nKanpainak faltsututako produktuen kontsumoaren ondoriozko mezu eta kalte konkretuak erabiltzen ditu, adibidez honako hauek: LANPOSTUEN galera ETA ENPRESEN ITXIERA, MAFIAK eta DELINKUENTZIA TALDEAK, KONTSUMITZAILEAREN AXOLAGABEKERIA, KONTSUMITZAILEEN OSASUNEAN DUEN ARRISKUA.\nKanpainak biltzen duena:\nDokumentala: Torreviejan bizi den Ousmane Seck senegaldarraren bizitza kontatzen duena. Espainian legez kanpo gelditu zen bizitzen 2009. urtean. "Top manta" delakoan saltzen diren produktu faltsuen legez kanpoko merkataritzan nola sartu zen kontatzen du, kontsumo mota honen atzean dagoena eta praktika horiek alde batera uztea nola lortu zuen esaten digu, Torreviejako ASILA GKEaren laguntzarekin.\nProduktu faltsuen kontsumoaren arazoaren gaineko informazio-material desberdinak (informazio-liburuxkak, kartelak, bannerrak…). Formatu fisikoan eta internet bidez banatuko dira. Gainera, kanpaina kanpoko publizitateko euskarri desberdinen bidez hedatuko da, hala nola Madrilgo EMT enpresako 147 zenbakidun autobusean (Pza. Callao - Barrio del Pilar) eta Madrilgo merkatal- eta turismo-guneetan zehar ibiltzen diren autobus turistikoetan, bi kasuetan 2015eko ekainean zehar.\nKanpainaren edukiak www.yosoyoriginal.es atariaren bidez hedatzen dira, baita kanpaina sustatzen duten erakundeen gizarte-sareetako profilen bidez ere: @YoSoyOriginal_ (Twitter), Yo Soy Original (Facebook) @OEPM_es (Twitter), Patenteen eta Marken Espainiako Bulegoa (OEPM) Facebook-en, OEPM Kanala YouTube-n eta @andema_es (Twitter). Bi etiketa erabiltzen dira: / #\n#stopfalsificaciones (etiketa iraunkorra)\n#NoSeasComplice (kanpainarekin lotutako etiketa)\nKanpaina babesten duten Erakundeak eta Markak\nAlbistea: : Ez zaitez konplize izan


Kaleak garbitzeko makina berria eta edukiontzi inguruak garbi mantentzeko protokolo berria - Soraluze - Plaentxia.eus\nKaleak garbitzeko makina berria eta edukiontzi inguruak garbi mantentzeko protokolo berria\nUbane Madera Zangitu 2022-06-15 09:05\nDebabarreneko Mankomunitateak kaleak garbitzeko makina berria erosi du, hidrogarbigailu berria, “herrietako kaleak txukun eta garbi mantentzeko zerbitzua” hobetzeko. Horrekin batera, Mankomunitateak aldizkako ikuskapenak egingo ditu herriz herri, “edukiontzietatik kanpo, oker uzten diren hondakin poltsak kontrolatzeko eta jardunbide txar horiek egiten dituzten pertsonak edo enpresak identifikatzeko eta beharrezko neurriak hartzeko”.\nHidrogarbigailuari dagokionez, Mankomunitateak esplikatu duenez, herritarrek ura erabiliz kaleak sakonago garbitzeko eskaria egin zioten, eta, horri erantzunez erosi du makina berria, 55.494,56 eurotan (BEZ barne). Gaineratu duenez, hidrogarbigailuek presiozko ura erabiltzen dute zikinkeria erabat desagerrarazteko edozein gainazaletan, eta oso praktikoak eta eraginkorrak dira.\nBestalde, kaleak garbitzeko makinaria indartzeaz gain, gogora ekarri du, otsailaz geroztik, neurriak hartzen hasita dagoela edukiontzien kanpoaldean hondakin poltsak uzten dituzten pertsonekin, “herritarren kezkei eta kexei erantzunez, eta udaltzainek egindako atestatuak kontuan hartuz”.\n200 eurorainoko isunak\nHala ere, ikusi dute zenbait tokitan pilatzen diren hondakin poltsen kopurua ez dela gutxitu eta hori dela-eta aldizkako ikuskapenak egingo ditu udalerrietan, edukiontzien kanpoan uzten diren hondakin poltsak kontrolatzeko eta jardunbide txar horiek egiten dituzten pertsonak edo enpresak identifikatu eta beharrezko neurriak hartzeko.\nProtokolo berriaren baitako lehen pausoa izango da polizia atestatua irekitzea, eta, jardunbide desegokiak jarraitzen badu, zehapen espediente bat irekiko da, 200 eurorainoko isuna eragin dezakeena.


Otxarkoagako kaleetan irudimena erabiliz egin daitekeena - Uriola.eus\nArgazkia: Desire Garcia Arias | Ikusi handiago | Argazki originala\nIñigo Iraultza jaioa da umeen eta gazteen nahi eta gogoa bideratzen. Olentzero munduan, Arraun the world eta Katxopan bezalako proiektuak sustatu ditu orain baino lehen. Otxarkoagan ere jardun da apirilean eta maiatzean Artekale eta Te Veo elkarteekin batera, Bizi eta hezi kalean jardunaldien baitan. Auzoko gazteenei "dena posible dela" ikustaraztea izan du helburutzat, besteak beste, "Otxarkoagaren alde baikorra indartzeko".\nSormen tailerretan, Iñigok eta Otxarkoagako gazteek Auzoko Superheroiak izeneko taldea sortu dute. Etxez etxe dabilen taldea da. "Auzotarren etxeetan lapurretan egin ordez, opariak uzten dituena", Marcos taldekidearen esanetan. Bera parkourrean abila da, eta salto eta salto jardun da auzotarrei opariak banatzen. Auzoko Superheroien opari banaketa saioa Nitya Lopez eta Juan Dopicok bideo batean jaso dute.\nEkaitz gaztearen surf egiteko ametsari bide ematea izan da sormen tailerreko kideen beste zeregin bat. Irudimena erabiliz, bere auzoan, Otxarkoagan, surf egitea lortu du Ekaitzek, lau lagunek eusten zuten taula gainera igota. Auzotarrek ere parte hartu dute Ekaitzen ametsa egi bihurtzen, eta ura bota zioten taula gainean surfean ari zela.\nOtxarkoagako gazteek lo ere egin dute kalean. Bai, asfaltoan kanpinga jarrita lo egin dute. Egun hartan euria ari bauzen ere, esperientzia oso aberasgarria izan zen denentzat.\nBizi eta hezi kalean jardunaldiak\nJoan den astelehenean eta asteartean, hilak 7 eta 8, ikuskizunak, esku-hartzeak eta eztabaidak burutu dituzte Bizi eta hezi kalean jardunaldien baitan. Adituek "gune publikoa berreskuratzeko beharra" eta "kaleko arteek prozesu horretan betetzen duten lekua" azpimarratu dute. Izan ere, kalea "garapen pertsonalerako gune natural gisa" aldarrikatu dute, batez ere umeentzat eta gazteentzat, eta baita "gizartearen elementu eraldatzaile gisa" ere. Gune publikoa "gizarte harremanetarako eta talde eraikuntzarako lekua" dela diote.


Mozolomendi: autogestio eta herri botererako tresna | Borroka Garaia da!\nMozolomendi: autogestio eta herri botererako tresna\nBorroka garaia da! webgunerako kolaborazioa, egilea: Mozolo Kolektiboa (Lekeitio)\nEtxebizitza eskubidearen aldeko borrokan, behar zituenarentzat bizitoki bilakatzeko, “Maisu-Maistren etxeak” deritzen eraikineko hainbat etxe okupatuak izan ziren, 2013. urtean. Gaur egun, guztira, 5 etxebizitza daude okupatuta, horietatik 3 daudelarik bizitzeko erabilgarri. Epe laburrean hauek erabiltzen jarraitzeko prestaketa lanetan ari gara.\nEspekulazio eta merkatuaren gainetik, bizitzeko aterpe bat izatea oinarrizko behar bat da, eta okupazioa horretarako tresna. Gainera, proiektua gehiago zabaldu nahi dugu. Neguan zehar etxeko lanak egiten haritu ostean, okupatutako etxeetako bat erabilera anitzeko areto bilakatu dugu; beste etxeetako bati biltegi, tailer eta bilera leku izaera eman diogularik.\nModu honetan, bizitzeko eremu izateaz gain, gure asmoa esparru hau herrira zabaltzea da, batez ere herri mugimendutik herriari zein mugimenduari egindako ekarpen bezala. Izan ere, alde batetik, egokitu dugun aretoa hitzaldi, asanblada, ikastaro, liburutegi zein lasai egoteko gune bat izango da. Kafea, infusioak edota janariak prestatzeko aukera emango duen sukalde batekin. Bestetik, beste aretoak, taldeek bilera txikiak egin, propaganda prestatu zein materiala gordetzeko funtzioa izango du.\nEspazio batetik harantzago, filosofia bat ere izan nahi du. Hain zuzen ere, herri botere, autogestio eta ekintza zuzenean oinarritutako filosofia praktiko bat. Izan ere, bizi garen gizarte kapitalista honetan, gure bizi baldintza zein bizi ereduak kapitalismoak zein merkatuak zuzentzen ditu. Horren aurrean, kapitalismoaren aurkako borroka eta autodefentsa egitetik harago, derrigorrezkoa iruditzen zaigu autogestio praktika komunitarioak eratzea, herritarrok ahalik eta esparru gehienetan boterea lortuz.\nHondar ale bat izan nahi dugu norabide horretan. Geugandik hasita, bestelako praktika batzuk indartzeko ahalegina eginez, bidez batez eraikitzen ari garen bitartekoak herri mugimenduko beste kolektibo zein pertsonari eskainiz. Jakin badakigulako, herriaren eta langileriaren arazoak herriak eta langileriak besterik ez dituela konponduko, antolakuntza eta borrokaren bidez. Eta sistema eta boterea espazio askeen aurka ematen ari den oldarraldiaren aurrean (Kortxoenea, Iruñeko Alde Zaharra, Hendaiako Gaztetxea, Izar Beltz, Etxarri, Errekaleor, Tosu…) erantzuteko modurik onena espaziook indartu eta biderkatzea delako.\nHorregatik, neguan zehar egindako lana ospatu eta aurrera begirakoan egin beharrekoak argitzen joateko, aldarrikapen, jai eta hausnarketa egun bat antolatu dugu, ekainaren 30erako, honako egitarau honekin:\n10.00 AUZOLANA: ortuaren garbiketa, aretoko lurra jartzea, liburutegia osatzea, bazkaria, haurren zaintza…\n18.00 MAHAINGURUA: “langile klasea eta erresistentzia”, ROAL fabrikako borroka, etxeetako emakume langileak eta Iruñerriko Langileen Autodefentsa Sareko kideekin\n22.00 HIP HOP – REGGAE GAUA: Sustrajah Band eta Ziribulio Sound-ekin\n← El imperialismo hoy. Venezuela, Països catalans y Euskal Herria\n¿PNV español? →


Nafarroako Gobernuak COVID-19ari buruzko koordinazio-batzorde tekniko bat sortuko du Hezkuntzarako - Nafarroako Gobernuak COVID-19ari buruzko koordinazio-batzorde tekniko bat sortuko du Hezkuntzarako - Dpto - Educación\nNafarroako Gobernuak COVID-19ari buruzko koordinazio-batzorde tekniko bat sortuko du Hezkuntzarako\nNafarroako Gobernuak COVID-19ari buruzko koordinazio-batzorde tekniko bat sortuko du Hezkuntzarako - Nafarroako Gobernuak COVID-19ari buruzko koordinazio-batzorde tekniko bat sortuko du Hezkuntzarako - Dpto\nangle-left Nafarroako Gobernuak COVID-19ari buruzko koordinazio-batzorde tekniko bat sortuko du Hezkuntzarako\nOsasun, Hezkuntza eta Unibertsitateko, Berrikuntzako eta Eraldaketa Digitaleko departamentuetako profesionalak izanen dira bertan, Nafarroako Eskola Kontseiluko Batzorde Iraunkorrarekin batera\nNafarroako Gobernuak Hezkuntzarako COVID-19 koordinazio batzorde tekniko bat eratuko du. Osasun, Hezkuntza eta Unibertsitate, Berrikuntza eta Eraldaketa Digitaleko departamentuetako arduradunek osatuko dute, eta bertan sartuko dira, gainera, Nafarroako Eskola Kontseiluko batzorde iraunkorreko kideak, hezkuntza komunitatearen izenean.\nBatzordeak ikastetxera ahalik eta modu seguruenean itzultzeko ekintzak gainbegiratu eta koordinatuko ditu, eta ikasturtearen garapena zaindu eta kontrolatuko du, ikastetxeetan kasu positiborik agertzen bada. Era berean, lantaldea arduratuko da pandemiak irakaskuntzan duen eraginari buruzko informazioa kudeatzeaz.\nHezkuntza Departamentuak kide hauek izanen ditu: Hezkuntzako Ikuskapen Zerbitzuko zuzendaria, Hezkuntza Azpiegituren Zerbitzuko zuzendaria eta Hezkuntzako Informazio Sistemen Zerbitzuko zuzendaria.\nOsasun Departamentuaren aldetik, Nafarroako Osasun Publikoaren eta Lan Osasunaren Institutuko (ISPLN) ardura duen batzordeko kide izango dira eta, Unibertsitate, Berrikuntza eta Eraldaketa Digitalaren Departamentuaren ordezkari gisa, Unibertsitate Zerbitzuko zuzendaria.\nNafarroako hezkuntza komunitatea, Eskola Kontseiluko Batzorde Iraunkorrean ordezkatuta, organo horretako lehendakari Manuel Martin izango da buru. Ikastetxe publikoetako irakasleen, Nafarroako guraso-elkarteen federazioen, Foru Komunitateko ikastetxe pribatuen erakunde titularren eta ikastetxe itunduetako irakasleen ordezkarien ordezkari iraunkorrak dira.\nHezkuntza eta Osasun Sailek batera lan egin dute ikastetxeetan kutsatze kasuei aurre egiteko prebentzio neurriak arintzeko, eta sistema arin eta seguru bat eratu dute, Nafarroako Osasun Publikoaren Institutuko profesionalek Hezkuntza Departamentuaren Educa atarira sartzeko aukera izan dezaten. Horri esker, bilatzaileek berehala has ditzakete prebentzio-protokoloak.\nSistema ikasturte hasieran prest egongo da eta Datuak Babesteko Espainiako Agentziaren (AEPD) gomendio guztiak betetzen ditu.


Ospitaleratutako Haurren Eguna 2021: AlgaraKlown-eko Saioa Aizpurua\nIrribarrea da ospitalean dauden haurren sendagairik onena\nSaioa Aizpurua AlgaraKlown elkarteko kideak uste du ezinbestekoa dela gaixorik dauden haurrekin aurrez aurreko saioei berriz ekitea, haurrengan duen eragina oso baliagarria baita.\nEtxean gaixorik dagoen haur bat pailazoekin hizketan. Argazkia: AlgaraKlown\nSudur gorriak, irribarre terapeutikoak eragiteko\n'Gure gorputzetik gauza asko pasatzen dira, baina oso aberasgarria da'\nGaur, maiatzak 13, Ospitaleratutako Haurren Eguna den honetan, Saioa Aizpurua AlgaraKlown elkarteko kidearekin hitz egin du EITB Mediak. Umorea, alaitasuna eta goxotasuna ardatz harturik, urteak daramatzate Donostia Ospitalean gaixorik dauden umeei irribarrea ateratzen, hori baita, askotan, sendagairik onena.\nPandemiak ospitaleko pailazoen lanean zer-nolako eragina izan duen, eta, batez ere, erietxean dauden haurren egunerokotasunean nola eragin duen kontatu digu Aizpuruak. "Egoera berri honekin, gure lana bertan behera geratu da", esan digu.\nHorren aurrean, ospitalean gaixorik dauden haurrekin aurrez aurre egoteko aukerarik izan ezean, beste formula bat bilatu behar izan dute pailazoek: bideo-deiena. "Horrela, gure lanari jarraipena eman ahal izan diogu; izan ere, gure lanak haurrengan duen eragina oso baliogarria da", aitortu du.\nPandemiak erabat aldatu du haurrekin lan egiteko modua, eta Aizpuruak argi du: "Gure lanerako, aurrez aurreko saioak egitea eta horietan sortzen den harremana ezinbestekoak dira". Oraingoz, baina, bideo-deien bidez harreman horri eustea lortu dute, baita saioen iraupena luzatzea ere.\nDena dela, AlgaraKlown elkarteko kideak esan du pailazoen nahia dela "pixkanaka ospitaleko ateak zabaltzea eta haurrekiko harreman zuzena berreskuratzea".\nEgunotarako ekimen dibertigarri bat jarri dute abian, Lauaizeta Ikastolako ikasleekin batera. Pailazoek, Ospitaleko langileek eta ikasleek Tik Tok ugari grabatu dituzte #AlgaraBatHemendikHara etiketapean, gero, ingresatuta dauden haurrei helarazteko. Gainera, mundu guztiari dei egin die Tik Tok horiek partekatu, berriak sortu eta "egun batez pailazo" izateko.\nHona hemen AlgaraKlown elkarteak egin duen Tik Tok-etako bat:\nAlgaraklownen Lehen tiktok ##díainternacionaldelainfanciahospitalizada ##AlgaraBatHemendikHara ##Algaraklown #M#13 #O#spitaleratutakoHaurratenEguna\n¿ nh¿c n¿n - Miu - Mai_crystal


Nekazaritza ekologikoaren azoka egongo da ostiralean Zarautzen eta igandean Zestoan - Urola Kostako Hitza : Urola Kostako Hitza\nNekazaritza ekologikoaren azoka egongo da ostiralean Zarautzen eta igandean Zestoan\n'Eko azoka' jarriko dute ostiral honetan Zarauzko Lege Zaharren enparantzan eta Zigordia kalean 10:00etatik 14:00era bitartean, bertako produktu ekologikoak dastatzeko.\nBiolur taldeak antolatutako Urola Kostako jardunaldi ekologikoen barnean, Zarautz izango du lehen geldialdia Eko Azokak. Zarauzko nekazaritza ekologikoaren XXIII. Azoka ezarriko dute abuztuaren 23an Lege Zaharren enparantzan eta Zigordia kalean, goizeko 10:00etatk 14:00era bitartean. Bertako produktu ekologikoen dastaketa egin ahal izango da, eta informazio postua, zozketak, jai giroa eta haurrentzako jolasak ere egongo dira bertan.\nBestalde, abuztuaren 25ean Zestoan izango da azoka. Irure Txiki baserrira egingo dute bisita Ekain sagardo ekologikoa dastatzera, 10:00etatik 13:00era arte. Doan izan arren, izena eman beharko da irteerara apuntatzeko: 943 76 14 47 telefonora deituta.


Gitarra elektrikoa – Amadeus\nErdi Arotik gaurdaino gitarra garatuz joan da, itxura aldetik gehienbat, baina baita egiteko erabili diren materialetan eta soka kopuruan ere.\nGaur gitarra hitza gitarra klasikoa edo ‘espainiarra’, gitarra akustikoa eta gitarra elektrikoa izendatzeko erabiltzen da, nahiz eta hauetako bakoitza instrumentu ezberdin bat den, bakoitza bere errepertorio eta hots bereziarekin.\nGitarra musika klasikoa, herri musika, rocka, jazza, blues edo flamenkoa egiteko erabiltzen da eta kantari askok lagungarri gisa erabiltzen dute.\nGitarrra elektrikoak hamarkada batzuk baizik ez ditu, baina nazioarteko musikaren panoraman duen presentzia ezinbestekoa da. Normalean metalezko sei soka izaten ditu eta mastako notak jotzean sortarazten ditu hotsak. Barruan dituen gailu elektromagnetikoek mikrofonoen zeregina egiten dute, hotsak hartu eta bozgorailura bidaltzen dute.\nGitarra elektrikoaren irakaskuntzaren helburua ikasleengan honako gaitasun hauek garatzea izango da:. .\nGorputz jarrera landuko dugu, instrumentua egoki hartzen ikas dezaten, horrela bi eskuen mugimendua eta koordinazioa errazteko.\nInstrumentuaren ezaugarriak eta berezitasunak ezagutuko dituzte, bakoitzak bere mailan izango dituen eskakizunei erantzun ahal izateko.\nInstrumentua afinatzeko mekanismoak ezagutzea.\nGitarraren posizio ezberdinetan erabili beharreko akordeak buruz ikastea.\nEstilo bakoitzaren eskalak ezagutu eta baliatzea, inprobisazioan erabili ahal izateko.\nZifra bidezko irakurketa eta taulak ezagutzea.\nInstrumentuak hain bereak dituen musika estiloak bereganatzea, hala nola popa, rock edo bluesa.\nErritmo ezberdinak lantzea, tempo egokia eta jarraitua barneratzeko helburuarekin.\nBeste instrumentuak ikasten ari direnekin, bateria, baxu edo piano-jotzaileekin esate baterako, konboak osatzea, musika talde batean hain beharrezkoa den elkar ezagutza bat bideratzeko.\nIkasle bakoitzak gustuko dituen eta bere mailari dagozkion kantak eta piezak ikastea.\nEntzunaldietan parte hartzea, ikasturtean zehar landu den errepertorioa bakarka edo taldean joaz.